Ustazah Ini Ceritakan Detik Cemas Diserang Perompak. Begini Caranya Bila Hadapi Situasi Genting Ini, Memang Mendebarkan!

Sesungguhnya setiap yang berlaku ada rahmat disebaliknya. Anggaplah setiap ujian yang dihadapi dalam kehidupan dan cabaran adalah ujian buat kita. Sebagaimana yang dihadapi oleh seorang ustazah ini yang berdepan detik mencemaskan apabila keretanya diserang dan dikejar oleh perompak ketika menuju ke tempat ceramah.
Mujur gerak hati untuk mengunci semua pintu kereta menyelamatkannya daripada menjadi mangsa rompakan.

DISERANG DAN DIKEJAR PEROMPAK

Malam tadi, ia benar-benar berlaku ke atas saya, tidak pernah terfikir dan terbayang.

لا حول ولا قوة الا بالله

Tiada Daya dan Upaya. Maha Suci Allah, segala puji bagi Allah sebaik-baik pelindung.

Lokasi kuliyah daripada rumah tak jauh, dalam 5km shj. lebih kurang jam 8.20mlm, dan memang ketika memandu malam tadi beberapa kali saya tekan lock semua pintu, lebih daripada biasa, Allah dah beri rasa tu.

Melalui satu selekoh biasa, sekilas pandang ada perasan sebuah motor dan pemandu di atasnya tepi jalan. Mungkin dari situ saya diekori. Sampai penghujung jalan saya perlu menunggu sebuah kereta dihadapan untuk membelok ke kanan. Jalan ni memang sibuk dan memakan masa untuk dapat membelok.

Allahu Akbar. Seorang lelaki badan tegap bertopi keledar gelap berdiri disebelah pintu penumpang sebelah kiri menarik-narik pintu. Dia turun daripada motor. Saya tak nampak samada seorang atau berdua. Tiba-tiba ada kereta di belakang dan dia cepat-cepat kembali ke motornya.

Ketika itu hanya rasa takut dan kaku. Mengambil masa yang lama untuk membelok ke kanan walaupun ada ruang. Akhirnya pedal minyak ditekan perlahan menuju lokasi dalam keadaan rasa yakin tidak diekori. Saya parking belakang sekali pada deretan kereta. Saya tak perasan suasana sunyi di situ. Itu satu kesilapan besar apabila kita dah menjadi target. Sepatutnya saya ke kawasan ramai orang atau ke balai polis berdekatan.

Saya kaku dan membatu, cuba tenangkan diri. Syukurnya saya tidak terus keluar. Tiba-tiba, ya Allah.. Saya nampak kelibat yang sama daripada belakang menerusi cermin depan sedang menuju ke arah kereta. Saya terus menekan hon sekuat hati, namun dia dengan laju datang dan menghempas kuat batang besi yang agak besar pada tingkap sebelah kiri.

Ketika itu, dengan sisa tenang dan kekuatan yang ada saya reverse, untuk mengambil ruang agar tidak melanggar kereta depan yang saya parking agak rapat. Terus minyak ditekan laju dan masuk mengejut ke kawasan kuliyah.

Syukur saya tidak melanggar sesiapa. Pandangan masa tu memang kabur. Gelap rasa semuanya. Rasa nak pitam dan adrenaline memang tahap maksimum. Ramai yang keluar untuk melihat apa yang berlaku kerana mendengar kuatnya dentuman pukulan ke arah cermin kereta. Allahu Akbar, cermin tu sedikitpun tidak pecah atau retak.

Allah.. Allah.. Allah.. Itu sahaja kalimah yang mampu keluar. Allah ya Hafiz ya Muhaimin. Dialah sebaik-baik yang menjaga dan memelihara kita. Kita sangat lemah dan tidak berdaya sedikitpun.

Sebenarnya sangat jarang saya keluar malam seorang diri, biasanya suami akan hantar dan jemput daripada lokasi kuliyah/ceramah. Namun malam tadi suami di Terengganu, balik emergency dan saya tetap perlu hadir jemputan yang dah lama diatur. Saya percaya ramai wanita perlu melalui keadaan seperti ini lagi2 yang tinggal berjauhan dengan suami. Moga Allah sentiasa melindungi kalian.

Nasihat dan beberapa tips

1. Wanita yang memandu seorang diri memang menjadi sasaran utama penjenayah, jangan sesekali rasa selesa kerana sudah biasa. Sentiasa mengambil langkah berjaga-jaga. Samada siang atau malam. Contohnya suri rumah yang hantar anak-anak ke sekolah, kerana anda mungkin akan pulang seorang diri, tak mustahil ada yang memerhati dan mengekori sehingga anda turun daripada kereta untuk diserang hendap.

2. Sebaik sahaja masuk kereta terus lock semua pintu. Walaupun jalan biasa atau lokasi yang dituju sangat dekat. Lock sahaja, ia percuma. Tapi mampu menyelamatkan nyawa dan harta.

3. Elakkan meletakkan handbag atau seumpamanya di tempat yang mudah dilihat terutamanya seat sebelah, namun handphone pastikan diletakkn di tempat yang mudah dicapai.

4. Jika diserang seperti saya di atas, bunyikan hon sekuatnya agak membantu, walaupun penyerang tidak lari tapi sekurangnya dia mula panic kerana kita menunjukkan tindakbalas. Memang selama ni saya set dalam kepala jika berlaku situasi begini saya akan tekan hon sekuatnya.

5. Ketenangan dan sedikit keberanian sangat penting. Ketakutan melampau, kelam kabut dan panic akan memberi kemenangan awal kepada penyerang. Saya mungkin sahaja tekan minyak dan melanggar kuat kereta depan, atau hanya menjerit ketakutan. Disinilah saya sedar betapa penting kita memberi bayangan awal kepada fikiran kita, jika berlaku begini akan buat begini. Dan saya memang kuat buat khayalan.

6. Jika anda dilanggar daripada mana-mana arah, jangan terlalu cepat turun daripada kereta untuk melihat kerosakan. Lagi pula jika tempat tersebut agak sunyi. Pelanggaran tersebut mungkin dirancang.

7. Bila sampai di lokasi atau di rumah jangan terus turun daripada kereta, contohnya untuk membuka pintu pagar dll. Pastikan semuanya selamat dan tiada sesiapa yang mengekori.

8. Ini sangat penting dan yang paling utama. Hakikatnya Allah ya Hafiz ya Muhaimin Yang Maha Menjaga dan Maha Mengawasi kita setiap saat. Bukan kecanggihan kereta atau keberanian kita bertindak. Maka jangan sesekali lupa untuk memulakan perjalanan dengan doa,

سُبْحَانَ الَّذِيْ سَخَّرَ لَنَا هَذَا وَمَا كُنَّا لَهُ مُقْرِنِيْنَ. وَإِنَّا إِلَى رَبِّنَا لَمُنْقَلِبُوْنَ

Maksudnya, “Segala Puji dan Maha Suci bagi Allah, yang memudahkan (kenderaan) ini untuk kami, padahal kami sebelumnya tidak mampu menguasainya. Dan sesungguhnya kami akan kepada Tuhan kamilah kami akan kembali (di hari Kiamat).

Surah Az-Zukhruf, Ayat 13-14

Tambahkan dengan zikir.. يا حافظ يا مهيمن
Ya Allah Yang Maha Menjaga dan Maha Mengawasi, jaga dan awasilah perjalananku daripada awal hingga pulang kembali dalam kesejahteraanmu ya Salaam.

Ingat dan berharaplah kepada Allah سبحانه وتعالى semoga perjalanan kita selamat.

مَآ أَصَابَ مِن مُّصِيبَةٍ إِلَّا بِإِذۡنِ ٱللَّهِ‌ۗ وَمَن يُؤۡمِنۢ بِٱللَّهِ يَہۡدِ قَلۡبَهُ ۥ‌ۚ وَٱللَّهُ بِكُلِّ شَىۡءٍ عَلِيمٌ۬

“Tidak ada kesusahan (atau bala bencana) yang menimpa (seseorang) melainkan dengan izin Allah dan sesiapa yang beriman kepada Allah, maka Allah akan memimpin hatinya (untuk menerima apa yang telah berlaku itu dengan tenang dan sabar) dan (ingatlah), Allah Maha Mengetahui akan tiap-tiap sesuatu.”
(Surah al-Taghabun 64: Ayat ke-11)

Saya masih lagi terasa kesan trauma hingga saat ini. Tadi ada bawa kereta di siang hari. Bila ada motor yang nak melalui atau berhenti ketika di lampu isyarat. Debaran tu memang tak boleh dikawal.

Catatan pengalaman,
Silakan share sebagai pengajaran dan panduan,

Asma’ binti Harun.
27 Januari 2019

Kejadian berlaku 26 Jan 2019 jam 8.25mlm.


Dalam Banyak Kaedah Didik Anak, Tapi Sayang Cara Ni Ada Yang Lupa Buat!

Mendidik anak-anak adalah tanggungjawab kita sebagai ibu bapa, ini peting untuk menjadikan anak-anak seorang insan yang baik dan terdidik akhlaknya.

Namun dalam banyak cara dan kaedah yang kita lakukan, mungkin ada yang terlepas pandang untuk praktiskan kaedah ini. Jom semak apakah cara tersebut sebagaimana yang dikongsikan oleh Dr Amirul Amin.

DIDIKAN PADA ANAK YANG KITA TIDAK BUAT

1) Jangan pukul anak dari lutut ke atas

2) Jangan gunakan tangan/anggota tubuh kita untuk memukul anak dengan tangan dan jangan sesekali menampar anak pakai tangan kita. Nanti anak jadi bertambah degil dan nakal dan tak boleh control

3) Rotan/pukul anak di telapak kakinya . Secara saintifiknya ada kaitan dengan refleksologi dan merangsang ke bahagian otak

…Sabda Rasulullah s.a.w.

“Berguraulah dengan anak kamu kala usianya satu hingga tujuh tahun. Berseronok dengan mereka, bergurau hingga naik atas belakang pun tak apa. Jika suka geletek, kejar atau usik anak asalkan hubungan rapat. Lepas tujuh hingga 14 tahun kita didik dan ajar, kalau salah pukullah dia (sebagai pengajaran)”

4) Mulakanlah hidup anak anda dengan nama panggilan yang baik. Nama panggilan yang kurang baik akan menyebabkan anak anda malu dan merasa rendah diri. (Dalam Islam sendiri nama panggilan yang baik adalah digalakkan).

5) Berikan anak anda pelukkan setiap hari (Kajian menunjukkan anak yang dipeluk setiap hari akan mempunyai kekuatan IQ yang lebih kuat daripada anak yang jarang dipeluk)

6) Pandanglah anak anda dengan pandangan kasih sayang (Pandangan ini akan membuatkan anak anda lebih yakin diri apabila berhadapan dengan persekitaran)

7) Berikan peneguhan setiap kali anak anda berbuat kebaikan (Berilah pujian, pelukkan, ciuman, hadiah ataupun sekurang-kurangnya senyuman untuk setiap kebaikan yang dilakukannya).

8) Janganlah mengharapkan anak anda yang belum matang itu melakukan sesuatu perbuatan baik secara berterusan, mereka hanya kanak-kanak yang sedang berkembang. Perkembangan mereka buatkan mereka ingin mengalami setiap perkaratermasuklah berbuat silap.

9) Apabila anda berhadapan dengan masalah kerja dan keluarga,pilihlah keluarga (Seorang penulis menyatakan anak-anak terus membesar. Masa itu terus berlalu dan tak akan kembali).

10) Di dalam membesarkan dan mendidik anak-anak, janganlah tuan/puan mengeluh. Keluhan akan membuatkan anak-anak merasakan diri mereka beban.

11) Dengarlah cerita anak anda, cerita itu tak akan dapat anda dengari lagi pada masa akan datang. Tunggu giliran anda untuk bercakap (Ini akan mengajar anak anda tentang giliran untuk bercakap)

12) Tenangkan anak anda setiap kali mereka memerlukannya.

13) Tunjukkan kepada anak anda bagaimana cara untuk menenangkan diri. Mereka akan menirunya.

14) Buatkan sedikit persediaan untuk anak-anak menyambut harijadinya. Sediakanlah hadiah harijadi yang unik walaupun harganya murah. Keunikan akan membuatkan anak anda belajar menghargai. (Anak2 yang datang daripada persekitaran yang menghargai akan belajar menghargai orang lain).

15) Kemungkinan anak kita menerima pengajaran bukan pada kali pertama belajar. Mereka mungkin memerlukan kita mengajar mereka lebih daripada sekali.

16) Luangkanlah masa bersama anak anda diluar rumah, peganglah tangan anak-anak apabila anda berjalan dengan mereka. Mereka tentu akan merasa kepentingan kehadiran mereka dalam kehidupan anda suami isteri.

17) Dengarlah mimpi ngeri anak-anak anda. Mimpi ngeri mereka adalah begitu real dalam dunia mereka.

18) Hargailah permainan kesayangan anak anda. Mereka juga dalam masa yang sama akan menghargai barang-barang kesayangan anda. Elakkan daripada membuang barang kesayangan mereka walaupun sudah rosak. Mintalah kebenaran mereka sebelum berbuat demikian.

19) Janganlah membiarkan anak-anak anda tidur tanpa ciuman selamat malam,

20) Terimalah yang kadangkala anda bukanlah ibubapa yang sempurna. Ini akan mengurangkan stress menjadi ibu bapa.

21) Jangan selalu membawa bebanan kerja pejabat ke rumah. Anak-anak akan belajar bahawa kerja pejabat selalunya lebih penting daripada keluarga.

22) Anak menangis untuk melegakan keresahan mereka tetapi kadangkala cuma untuk sound effect sahaja. Bagaimanapun dengarilah mereka, dua puluh tahun dari sekarang anda pula yang akan menangis apabila rumah mula terasa sunyi. Anak-anak anda mula sibuk mendengar tangisan anak mereka sendiri.

“Anak- Anak ibarat kain putih. Ibu bapa lah yang mencorakkannya menjadi yahudi, nasrani atau majusi”

sumber : AMIRUL AMIN


Ayah Negatif Covid-19, 2 Hari Tunggu Anak Jemput Keluar Wad & Akhirnya Dijemput Ilahi!

Selagi hayat dikandung badan, berbaktilah kita kepada orang tua. Jangan sampai suatu masa nanti  menyesal dikemudian hari. Bimbang ketika itu walau menangis air mata darah sekali pun tidak berguna lagi.

Diharapkan perkongsian daripada jururawat ini dapat dijadikan pengajaran dan peringatan bersama.

Something bad to share today.. Datang kerja shift pagi hari ni dapat news ada patient meninggal. Yang mana sepatutnya patient dah boleh discharge 2hari yg lalu sebab covid swab negative.

Call relative(anak lelaki) – ckp x boleh dtg ambil ayah, tgh kerja. Call anak lelaki yg lain, wife jawab husband tgh tarawikh, xboleh dtg ambil juga, call lagi sekali engaged.

Call esoknya pun sama sampai masa kita ugut nak report polis, tp still tak ada feedback..So terpaksa tunggu plan doctor.

Sekali petang, ajal patient tiba.. So, bila kita call relative bgtaw ayah diorang dah takde, tiba2 3 orang anak boleh je datang serentak cepat2.. Kenapa masa call untuk jemput ayah pulang takde yg datang?

Arwah hari2 tanya anak diorang ada call ke tak.. Come on Malaysian…

Pengajaran untuk diri sendiri dan orang lain, janganla ada macam ni.. Nanti diri sendiri terkilan.


Ibu Anak 3 Ini Kongsikan Caranya Agar Perut Tak Melimpah Kiri Kanan, Petua Super Easy!

Kalau sudah ada anak tiga dan badan pun maintain macam anak dara, rasanya boleh ucapkan tahniah pada ibu-ibu ni.

Nak kempiskan perut rata dan cantik macam zaman anak dara sememangnya bukan satu perkara mudah. Paling tidak mesti ada satu inci masalah perut buncit. Satu inci yang buat ibu-ibu stress!

Habis semua produk pemanas seperti sapuan halia atau limau yang kita sapukan setiap malam namun perut masih lagi tak tunjukkan hasilnya yang mantap. Buntu!

Cabaran Kempis 2 Minggu

Jom cuba!

Hello wanita yang buncit. Jom sahut cabaran ini. Confirm lemak tak melimpah pada kerusi kiri dan kanan. Sebenarnya, dalam waktu tidur juga kita boleh kurus. Jangan mengaku kalah sebelum berjuang. Bukan susah untuk kurus. Dalam 2 minggu sahaja boleh hilang 5kg – 8kg. Dengan syarat, ikut cik oya!

Bahan-bahan:
1 biji putih telur
1 penumbuk Halia

Cara cara ada di setiap gambar. Teknik ini sangat mudah. Keputusan grenti puas hati.

Mother of 3. Ya!

Cik oya anak dah 3 dan sangat bimbang dengan kenaikan berat badan yang melampau. Dengan Itu, banyak cara yang cik oya Cuba pakai. Ini salah satunya.

Sagat Halia.

Ini cara Pertama. Lumurkan halia pada perut dan peha. Kemudian gunakan bengkung. Amalkan setiap pagi, malam. Sekerap yang boleh.

Ini cara kedua. Masukkan telur putih. Boleh di simpan selama 3 hari ke 5 hari dengan syarat tutup bekas kedap udara.

Kalian boleh lakukan ketika cuti di rumah. Diamkan 30 minit dan tunggu kering. Kemudian pakai bengkung. Lakukan sekerap yang boleh.

Bengkung A

Mulakan dengan bengkung A. Ini sesuai dengan beginner. Tidak terlalu menyekat pernafasan. Lebih selesa. Ini proses mengecilkan tembolok yang telah kembang.

Bengkung B

Untuk shape. Ini perlu di gunakan sekiranya kalian sudah dapat mengurangkan inci perut. Sangat membantu utk kalian kelihatan ramping.

Amalkan bertungku sepanjang kalian bercabaran kempis perut ye.

Setiap pagi dan sebelum tidur. Minum jus kempis perut ini. Blend semuanya dan tapis. Hanya guna ¼ halia dan 1 biji epal.

Selamat mencuba!


“Total Lockdown, Ada Orang Down Teruk Dapur Tak Berasap.” Cepat Sembuh Negaraku, Warganet Luah Rasa Hati.

Akhirnya semua rakyat Malaysia menadah tangan meluahkan rasa syukur dengan keputusan kerajaan melaksanakan penutupan penuh sektor sosial dan ekonomi ataupun ‘total lockdown’ Fasa Pertama di seluruh negara bagi tempoh 14 hari bermula 1 Jun 2021 hingga 14 Jun 2021.

Berita yang baru diterima sebentar tadi, dimaklumkan bahawa sepanjang tempoh ini, semua sektor tidak dibenarkan untuk beroperasi kecuali sektor ekonomi dan perkhidmatan perlu (essential economic and service sector) yang akan disenaraikan oleh Majlis Keselamatan Negara.

Pengumuman ini juga menyebabkan ramai menarik nafas lega setelah laporan harian kes baharu hari ini mencatatkan  peningkatan lagi kepada 8,290  iaitu lepasi angka 8 ribu.

REAKSI WARGANET SELEPAS PENGUMUMAN LOCKDOWN

Dalam pada itu, pelbagai reaksi dapat dilihat di media sosial. Masing-masing meluahkan rasa hati.

Begitu juga dengan perkongsian saudara Harith Faisal yang melahirkan rasa syukur namun turut mengingatkan bahawa ada golongan yang terkesan akibat lockdown yang diadakan nanti.

Luahan itu berbunyi ringkas tetapi penuh emosi sehingga mendapat tanda emoji sedih lebih 7K dan ratusan komen daripada netizen dalam tempoh sejam.

Beberapa tangkap layar (screenshot) komen-komen yang meluahkan rasa syukur dan ada juga turut bersimpati pada golongan yang terkesan.

Emosi ramai warganet turut sedih dan titipkan doa buat golongan yang terkesan dan berharap ada golongan yang menghulurkan bantuan jika mendapati masyarakat sekeliling menghadapi kesukaran.

Ikuti perkongsian ini. Moga negara dengan Lockdown ini kes jangkitan segera turun dan kita dapat menjalani kehidupan seperti biasa.

TANYA KHABAR JIRAN, BANTU MANA YANG MAMPU

DOA YANG BAIK-BAIK, MOGA COVID-19 JADI ANGKA 0

SABAR UNTUK SEMENTARA WAKTU

SEMOGA REZEKI LEBIH BAIK SELEPAS INI

INILAH MASA UNTUK BANTU GOLONGAN YANG KURANG BERKEMAMPUAN

Semoga saat genting macam ni, sama-samalah saling membantu dan bertimbang rasa sesama insan. Semoga lockdown kali ni dapat menurunkan kes dengan cepat.

Rujuk lampiran bagi mendapatkan kenyataan penuh Total Lockdown


Busuknya! Malu Dengan Kaki Berbau? Cara Ini Boleh Bantu Untuk Mengatasinya!

“Eiii busuknya! Bau apa ni?!”

Pernah tak sekali seumur hidup hadapi masalah kaki berbau? Walaupun kaki berada di nun jauh di bawah sana, tapi kalau sekali berbau, bukan kita je yang bau tapi orang sebelah pun akan terasa ‘nikmat’ bau tu!

Bila dah tahu kaki berbau, mula la rasa tak senang duduk, rasa rendah diri orang sebelah mungkin akan cakap dalam hati memerli ke, especially kalau duduk dalam tempat yang berhawa dingin dengan ruangan yang terperap. Lagi senang lah baunya merebak!

Selalunya kaki berbau ni kaitkan dengan lelaki, tapi tidak ye! Wanita pun ada juga yang mengalami kaki berbau ni!

Memetik kenyataan kajian yang dijalankan oleh pihak Universiti Pittsburgh Medical Center di Amerika Syarikat, kaki berpeluh salah satu punca menyebabkan masalah kaki berbau.

Kelembapan pada kaki disifatkan mendorong kehadiran bakteria atau bahan kimia semula jadi yang mengeluarkan bau kombinasi ‘keju dan cuka’, ‘sulfur dan keju’ dan ‘kubis busuk serta cuka’.

10 tips yang boleh kembalikan keyakinan diri kau orang!

1) Cuci Daki Kaki
Kaki berdaki adalah medium sesuai untuk bakteria dan kulat hidup. Semasa mandi, pastikan sental daki di kaki, terutamanya di celah jari.

2) Buang Cagu/Kematu
Cagu(cengkam), kematu(callosity) dan kulat air adalah antara sebab kaki berbau. Pastikan kaki anda bebas masalah ini. Kalau ada, jumpa doktor.

3) Potong Kuku Pendek
Kuku jari kaki yang panjang adalah tempat kotoran, daki dan bakteria berkampung(berkumpul). Jadi, pastikan kuku anda sentiasa pendek.

4) Pakai Stokin sesuai
Disarankan guna stokin kapas(cotton) atau bulu bebiri(wool) kerana ia beri pengudaraan dan menyerap peluh lebih baik berbanding nilon.

5) Tukar Stokin Setiap Hari
Stokin menyerap peluh dan menjadi lembap. Peluh itu busuk, dan medium sesuai untuk kulat dan bakteria tumbuh. Euwww!

6) Pakai Kasut Sesuai
Pakai kasut yang tidak ketat dan diperbuat daripada kulit atau kanvas, kerana ia beri pengudaraan yang baik berbanding material lain.

7) Elak Pakai Kasut Sama Setiap Hari
Beli 2 pasang kasut kerja/sekolah. Satu pakai, satu jemur. Selang seli. Kasut lembap galakkan pembiakan bakteria dan kulat. Cuci kasut setiap minggu.

8) Pakai Ubat Anti-Perspiran
Di farmasi, boleh beli sabun, spray, talkum atau rendaman untuk kurangkan perpeluhan di kaki. Spray kasut dengan ubat anti-bakteria dan kulat.

9) Elak Kongsi Stokin atau Kasut
Pelajar di asrama selalu kongsi(baca: rembat) stokin dan kasut kawan. Kalau kawan tu kakinya ada kulat atau bakteria, berkongsi sekalilah. Pakej.

10) Petua Orang Lama
Boleh cuba rendam kaki dalam air garam, air lemon, kopi atau teh, KECUALI jika ada kencing manis atau masalah saraf(kebas/lumpuh) kaki.

Apa lagi? Pergi tag kawan-kawan kau orang yang kaki dia bau semerbak.

Sumber : Sinarplus


“Selamat Datang Ke Dunia Alaia.” Kongsi Wajah Anak Selepas 7 Hari, Izara & Suami Pilih Nama Irisa Alaia!

Selepas seminggu selamat melahirkan bayi perempuannya, Izara Aishah dan suami akhirnya mendedahkan wajah dan nama bayi sulung pasangan ini. Izara Aishah dan suami, Adib Khalid sepakat menamakan anak perempuan sulung mereka dengan nama Irisa Alaia Muhammad Adib.

Berita tersebut dikongsikan oleh  Adib sendiri di laman Instagramnya malam tadi. Irisa Alaia dilahirkan petang 15 April lalu di sebuah pusat perubatan dengan berat 2.9 kilogram.

“Sekarang kita sudah bertiga. Alhamdulillah puteri kami diberi nama Irisa Alaia  Muhammad Adib dilahirkan 15 April 2020. Kehadirannya satu momen yang cukup indah buat kami.

“Terima kasih untuk setiap iringan doa dan sokongan. Kami harap dapat setiap orang secepat mungkin,” tulis Adib.

Malah Adib turut menitipkan doa yang baik buat puterinya itu.

“Selamat datang ke dunia Alaia. Hati saya cair saat mendengar mengenai kamu. Dan kini kamu bersama kami. Ibu kamu dan saya sangat gembira dan menyayangi kamu. Semoga kamu menjadi anak yang diberkati anda mampu membahagiakan orang lain.

“Semoga menjadi anak solehah, berjaya dunia akhirat. Amin,” tulisnya lagi.

Terdahulu Adib memberitahu anaknya dilahirkan awal pada tarikh jangkaan dan dilahirkan secara normal.

“Sepatutnya jangkaan tarikh lahir anak sulung kami pada hujung bulan ini. Tapi Alhamdulillah kami menerima kebahagiaan ini lebih awal. Proses kelahiran juga lancar.

“Isteri saya dalam keadaan stabil. Malah kami bersyukur dan berterima kasih di atas doa dan ucapan tahniah yang dipanjangkan semua.

“Anak kami sihat. Alhamdulilah,”kata Adib kepada BH Online.

Adib berkata, fasa bergelar bapa sesuatu yang sukar diungkapkan dengan kata kata.

“Semua perasaan bercampur aduk.

Saya harap dapat menjadi bapa yang baik untuk anak kami. InsyaAllah,” katanya.

Dalam pada itu, Tengku Zawiyah, ibu kepada Adib turut sama memuat naik gambar cucunya menerusi instagram.


Anak Nak berkepit Jangan Rimas, Ini 6 Tanda Anak Sayang Dan Selesa Dengan Ibu Ayah.


Bila Sakit Tekak, Ini Cara Hilangkan Rasa Tak Selesa, Ikuti Penjelasan Dr Ini.

Anda selalu alami masalah sakit kat tekak? Macam mana nak kurangkan sakit ni sebelum berjumpa doktor? Jom cuba langkah ini dulu.

5 Cara Hilangkan Sakit Tekak

1. Kumur air garam. Ambil sedikit garam, campur dengan segelas air suam. Kajian Randomised controlled trial RCT yang saya jalankan sendiri menggunakan sodium chloride 3.0% (air garam) mampu mengurangkan simptom sakit tekak akibat jangkitan ‘non-bacterial pharyngitis’ pada tekak. Kajian ini telah diterbitkan pada tahun 2019.

2. Makan aiskrim. Kenapa aiskrim dapat kurangkan sakit tekak? ‘Soothing effect’ dan agen penyejuk pada aiskrim dapat legakan perit pada tekak.

3. Lozenges. Ini pun boleh dilakukan. Anda boleh dapatkan di farmasi terdekat. Ia dapat mengurangkan rasa sakit pada tekak.

4. Gargle. Ubat kumur seperti listerine, thymol dan difflam boleh digunakan untuk mengurangkan gejala sakit tekak. Biasanya saya akan nasihatkan pesakit untuk menggunakan sebelum dan selepas makan.

5. Ubat. Antibiotik akan diberi selepas pemeriksaan doktor mendapati ada tanda jangkitan bakteria. Memandangkan kebanyakan masalah sakit tekak adalah akibat jangkitan virus, penggunaan antibiotik sebenarnya jarang dilakukan.

Semoga info kali ini berguna untuk kalian. Jemput #share dan #kongsi kepada orang yang anda sayang.

Sumber: Dr Ezairy M.Sallih


Pandai Memasak Seperti Professional, Ramai Puji Anak Aliff Syukri.  ‘Dahlah Bijak, Pandai Masak Pula Tu!”

Bagi anda yang mengukuti laman sosial anak kepada usahawan terkenal Datuk Seri Aliff Syukri atau isterinya Datin Seri Nur Shahida Rashid, pasti anda akan berasa kagum dengan kematangan gadis manis yang bernama Qadejah Elzahra atau lebih mesra dipanggil Ces.

Minatnya terhadap memasak bukanlah sesuatu yang baru, malah Ces sering juga menunjukkan bakat memasaknya di laman sosial.

Terbaru, tular sebuah perkongsian yang dimuat naik oleh Shahida di laman Instagram yang memaparkan anak perempuannya itu sedang membantunya memasak makanan laut di dapur.

Menerusi hantaran tersebut, Shahida memberitahu bahawa keadaan dirinya sekarang sudah sarat hamil dan akan bergilir-gilir masak bersama dengan Qadejah yang mesra dipanggil Ces.

Tambahnya lagi, Ces sudah mula membantu Shahida memasak dan dia hanya perlu memberitahu sahaja juadah yang diinginkan dan serta resipi.

“Gigih tak anak dara kita masak! Sekarang ni senang je kita tinggal order dan hantar link resipi. Kadang-kadang dah sarat-sarat ni nak masak pun tak larat. Gilir-gilirlah dengan Ces,” tulisnya.

Meninjau ke ruangan komen, rata-rata warganet memuji skil dan kepintaran Ces yang bijak memasak.

“Kemas Ces buat kerja. Dahlah cantik, bijak, kaya dan pandai masak pula itu. Terbaiklah.

“Tengok gaya cara kacau tumisan dalam kuali, Ces memang tak kekok. Alhamdulillah, suka tengok anak-anak perempuan lincah dekat dapur.

“Baik sangat walaupun ayah kaya raya, anak-anak semua sederhana pandai buat kerja rumah dan masak. Tahniah Datuk dan Datin kerana berjaya didik mereka.

“Nampak Ces dah berani, dulu kalau tengok dia masak, lempar je barang kat dalam minyak. Sekarang dah tak takut jari kat hujung-hujung minyak je dah.

“Suka tengok didikan Datin untuk Dijah, the only first daughter. Nampak di situ duduk istana mewah pun tak kekok pegang sudip siap sediakan menu macam-macam. Adorable sangat, dahlah cantik lemah lembut. Ee nanti baby keluar, dia je babysitter,” komen netizen.

[MESTI BACA]


Sweetnya Ucapan Yusry Kepada Lisa Surihani Sempena Ulangtahun Perkahwinan Ke Tujuh

Sedangkan lidah lagi tergigit, inikan pula suami isteri. Pastinya kita biasa mendengar ungkapan ini bagi pasangan suami isteri. Tentunya ada cabaran dalam melayari sebuah perkahwinan.

Baru-baru ini, ucapakan Pengarah dan penerbit Yusry Abdul Halim, 36 sempena ulangtahun perkahwinannya yang ke tujuh tahun telah menarik perhatian peminatnya. Ucapan begitu sweet buat isteri tercinta, Lisa Surihani, 33

Yusri  telah memuat naik ucapan sempena ulangtahun perkahwinannya di instagram.

“ Sudah pasti dalam perkahwinan akan ada masa-masa yang baik dan buruk.”

“I love you so much. Selamat Hari Kita 7”

Pasangan sweet ini diijabkabulkan pada 23 Februari 2012 dengan dikurniakan dua cahayamata, Yahaira Leanne, 4 tahun dan Yusof Leonne, 2 tahun

Dalam pada itu, peminatnya turut mengucapkan tahniah buat pasangan selebriti ini dengan doa mohon kebahagian kepada pasangan ini.

Till jannah

Macam twin dah

Sumber: Instagram yusryabdhalim


Nak Rumah Tangga Kekal Bahagia, Suami Isteri Kena Praktis 10 ‘S’ Ini. Paling Penting Nombor 4. Wajib Buat!

Setiap pasangan yang berkahwin pastinya mengimpikan hubungan penuh kasih sayang hingga ke akhir usia selepas diijabkabulkan. Namun ia tidak akan tercapai jika dua-dua pihak tidak saling bekerjasama dan saling membantu ke arah tersebut

Sebagaimana firman Allah SWT yang bermaksud: “Dan di antara tanda-tanda yang membuktikan kekuasaan-Nya dan rahmat-Nya, bahawa Dia menciptakan untuk kamu (wahai kaum lelaki), isteri-isteri daripada jenis kamu sendiri, supaya kamu bersenang hati dan hidup mesra dengannya, dan dijadikannya di antara kamu (suami isteri) perasaan kasih sayang dan belas kasihan. Sesungguhnya yang demikian itu mengandungi keterangan-keterangan (yang menimbulkan kesedaran) bagi orang-orang yang berfikir.” al-Rum: 21.

Justeru, dalam membantu suami isteri mengecap kebahagiaan dan keindahan hidup berkeluarga 10 ‘S’ berikut boleh dipraktikkan. Belum terlewat juga untuk diamalkan buat pasangan yang sudah lama berumah tangga.

1. SALAM

Membudayakan ucapan salam adalah salah satu sunnah Rasulullah. Lebih-lebih lagi ucapan itu di antara suami dan isteri. Di dalamnya ada terkandung doa untuk kesejahteraan yang boleh membawa kepada kebahagiaan.

2. SENYUM

Perbuatan yang tidak memerlukan kata-kata, tetapi difahami oleh pasangan kita apabila kita melakukannya. Jelas menunjukkan kita sentiasa berada dalam keadaan positif apabila kita melakukan sedemikian.

3. SAPA

Sewajarnya kita perlu saling bertanya khabar tentang pasangan kita termasuklah kesihatan, pekerjaan atau soal anak-anak, walaupun setiap hari tinggal sebumbung. Apatah lagi sekiranya berjauhan disebabkan tugasan yang terpaksa dilaksanakan.

4. SABAR

Pastinya dalam setiap kelebihan yang ada pada pasangan kita, ada pula kekurangan pada dirinya. Belajarlah dengan penuh sabar untuk menerima kekurangan itu agar kita dapat menjalani kehidupan dengan penuh bermakna.

5. SAYANG

Sifat ini perlu sentiasa dipupuk. Sayang bukan hanya terletak di bibir, tetapi perlu dibuktikan melalui perbuatan. Suami jangan hanya sibuk mengucapkan sayang pada isterinya sehingga nafkah yang menjadi kewajipan untuk diberikan turut diabaikan.

6. SUKA

Apa yang telah disediakan untuk suami seperti makanan umpamanya, walaupun kurang enak daripada sudut rasanya tetapi tunjukkanlah bahawa kita menyukainya. Jangan terus kritik dengan perkataan kurang sedap kerana isteri pula akan menunjukkan reaksi tidak suka.

7. SIMPATI

Sekiranya ditimpa kesusahan, masalah, musibah, sakit atau seumpamanya maka berikanlah sepenuh perhatian pada pasangan kita. Waktu itu masing-masing saling memerlukan antara satu sama lain untuk membina kekuatan agar mampu bangkit kembali. Simpati sebeginilah yang amat diharapkan dalam rumah tangga.

8. SPONTAN

Sering kali kita melihat, isteri yang melakukan kerja rumah. Apalah salahnya kalau suami juga turut membantu. Tanpa menawarkan diri untuk menolong, adalah lebih cantik sekiranya dilakukan dengan cara spontan tanpa diminta. Sikap ini akan menyebabkan isteri bertambah sayang.

9. SEGAK

Penampilan diri yang baik akan menyebabkan pasangan kita senang. Walaupun hanya berada di rumah, tidak salah untuk suami atau isteri memperelok kemasan pada pakaian. Apatah lagi sekiranya ditambah dengan sedikit wangian. Barulah akan sentiasa segak di mata pasangan.

10. SIMPLE

Semua pasangan mengimpikan keharmonian dalam rumah tangga. Walaupun tidak mewah tetapi cukuplah sekadar semua kelengkapan asas tersedia tetapi bahagia. Inilah yang terbaik. Kekayaan bukan jaminan kebahagiaan, walaupun di mata manusia nampak senang. Tetapi apa maknanya kemewahan sekiranya tidak disulami dengan kebahagiaan.


Putihkan Gigi Sepantas 5 Minit, Guna 2 Bahan. Barulah Senyuman Makin Menawan!

Kalau dapat biarlah gigi kita sentiasa putih seperti mutiara untuk menjadikan senyuman kita nampak manis dan menarik di mata suami. Pun begitu, menggosok gigi sahaja hanya dapat memastikan gigi bersih namun bukan putih seperti mana yang kita mahukan.

Tahukah anda, sebenarnya memutihkan gigi ini bukanlah suatu perkara yang baru di zaman moden ini. Hakikatnya, sejak zaman dahulu lagi sudah ada petua untuk memutihkan gigi.

Salah satunya adalah dengan menggunakan lemon yang dicampur dengan soda bikarbonat sebagaimana yang diamalkan oleh Puan Fitriah ini melalui perkongsian di fbnya. Jom kita semak dan tidak salah kiranya kita turut amalkan bersama agar gigi bersih malah nampak putih berseri bak mutiara.

PUTIHKAN GIGI SEPANTAS 5 MINIT SEBELUM JUMPA CUSTOMER

“Maklumlah, pagi tadi je gosok gigi. Nak jumpa orang belah petang. Segala mak nenek masuk dalam mulut tu. Hehe

Jadi kak el nak share la petua PUTIHKAN GIGI dengan 2 bahan yang MUDAH didapati. Kak el dah cuba. Terbukti keberkesananyaa okeh! Gigi nampak bersih. Nafas pun segar
Korang kena cuba jugak tau.”-Fitriah

Bahan bahan:

?Soda bikarbonat

?Perahan lemon

Cara cara:
1. Letak soda bikarbonat dalam bekas

2. Perah lemon tadi kedalam bekas yang dah diletak soda bikarbonat tadi.

3. Kacau dan sekatakan larutan tadi sehingga jadi paste macam ubat gigi. Campurkan sedikit air ye.

4. Gosok gigi seperti biasa. Biarkan selama 5 minit. Kemudian barulah berkumur macam biasa.

Cara ni takleh diamal selalu tau. Kang tadi kita dah campur perahan lemon kan. Kerap kerap guna nanti terhakis gigi kita kan.

Boleh tambah garam dan guna gel alovera dalam larutan tadi untuk kurangkan karang pada gigi.

Selamat mencuba !


Sayangkan Suami, Wajib Amalkan Minuman Ini Selepas Datang Bulan

Menggalas tanggungjawab sebagai seorang isteri dan ibu memerlukan tenaga yang cukup luarbiasa.Tuntutan tugasan di pejabat mahupun pelbagai urusan di rumah di rumah segalanya perlu dibereskan dengan sempurna.Oleh yang demikian, aspek kesihatan dalaman dan luaran haruslah dititik beratkan.

Melalui perkongsian dilaman Facebook Rossa Dyla Mahmud, beliau berkongsi minuman kesihatan yang wajib diamalkan buat kaum wanita setiap kali selepas datang bulan.

BAHAN-BAHAN

Halia ( anggaran 2inci )

Kunyit Hidup ( anggaran 2inci )

Serai ( dua batang )

Daun Pandan (2 helai )

Gula Batu atau Madu ( secukup rasa )

Air (3 cawan)

TAMBAH JIKA PERLU

Daun Sireh ( 2 helai ) jika anda mengalami masalah keputihan.

Buah Manjakani ( 1biji ) untuk merapatkan “Miss V”. (Tidak sesuai untuk anak dara)

CARA MEMBUAT:

1.Basuh bahan dan reneh semua bahan-bahan diatas sehingga menjadi 1 cawan air sahaja.

2.Setelah air kering dan menjadi 1 cawan tutup api serta minum ketika masih suam (tanpa perlu dikisar)

Antara Kelebihannya:

1.Membersihkan rahim selepas datang bulan.

2.Mengeluarkan angin  dalam badan.

3.Anti kanser

4.Memecahkan lemak-lemak.

5.Mengurangkan masalah bau badan

6.Mengatasi masalah kemaluan berbau.

TIP EKSTRA:

1. Awas,minum SEBULAN SEKALI SAHAJA selepas datang bulan.

(Penggunaan Buah Manjakani,Daun Sireh,Kunyit Hidup yang berlebihan akan menyebabkan cepat putus haid atau monopouse).

2.Boleh diminum oleh anak dara mahupun yang telah berkahwin.

3.Boleh diamalkan jika mengalami period yang tidak teratur

4.Bagi Ibu menyusu, ia mengikut kesesuaian bayi.

5.Tidak sesuai untuk IBU MENGANDUNG.


Terkilan Tak Sempat Peluk Arwah Abang, Uyaina Kini Belajar Lebih Hargai Orang Tersayang

Umum sedia maklum sebelum ini pelakon dan pengacara, Uyaina Arshad memberitahu tentang kepulangan abang sulungnya ke negara abadi di laman Instagram miliknya.

Baru-baru ini, genap 20 hari pemergian abangnya, Uyaina memuat naik sebuah video di Instagram dengan menyatakan dia berasa ralat apabila tidak dapat memeluk abangnya buat kali terakhir.

Menerusi video perkongsian itu, Uyaina memuat naik momen-momen indah bersama abang sulungnya, Allahyarham Mejar Dr Mohd Attaful Uzair Arshad.

Lebih meruntun hati, Uyaina meluahkan perasaan terkilannya apabila sehari sebelum pemergian abang tercinta dia tidak memeluk abangnya itu seperti kebiasaannya.

“Sehari sebelum arwah pergi, Yana dan Syahiran ada jumpa arwah. Selalunya lepas salam, Yana memang akan peluk dia. Lepas tu baru akan balik.

“Tapi entah kenapa, haritu Yana tak peluk dia. Lepas salam, terus je naik kereta. Rasa terkilan sangat-sangat.. Kalau boleh undur masa, rasa nak peluk dia kuat-kuat,” luahnya.

Namun begitu, Uyaina menganggap perkara yang berlaku membuatkan dirinya belajar untuk lebih menghargai orang tersayang sebelum ia bertukar jadi kenangan.

“Tapi benda ini banyak ajar Yana untuk lebih menghargai orang di sekeliling kita… Terutamanya orang yang kita sayang. Sebelum momen bertukar menjadi kenangan. Hargai mereka,” tulis Uyaina di ruangan kapsyen.

Meninjau di ruangan komen, ada segelintir yang berkongsi mengalami pengalaman yang sama dan rata-ratanya sebak dengan perkongsian Uyaina serta meninggalkan ucapan takziah kepadanya.

Terdahulu, Uyaina berkongsi berita duka mengenai pemergian abang tercintanya menghadap Ilahi pada hari ulang tahun kelahiran ibunya pada 19 Ogos lalu.


Kejayaan Anak Faktor Perancangan Ibu Ayah, Coach Parenting Sedia 6 Tip Ramai Yang Anggap Remeh!

Masa tidak nenunggu kita. Anak-anak yang dahulunya kecil kini sudah dewasa.

Justeru, setiap ibu ayah perlu ada perancangan hidup buat anak-anak. Ia termasuk sikap ibu ayah kena berubah 360 darjah.

Sebagaimana perkongsian coach parenting, Mohd Fhais yang berkongsi peranan yang harus ibu bapa lakukan untuk memastikan kejayaan anak-anak.

Bila dah ada anak, kita sepatutnya dah ada keutamaan dalam hidup. Sepatutnya dah tak ada lagi,

– Main games sampai lewat malam
– Duk berkepit dengan telefon
– Kayuh basikal malam malam
– Melepak tanpa tujuan
– Balik lewat malam
– Jarang ada di rumah

INI 6 TIP IBU AYAH KENA LAKUKAN

Bila dah ada anak ni, percaturan hidup dah tak sama, 360 darjah dah berubah.

Nasib anak anak, 100 peratus ada di tangan kita. Sepatutnya masa ni kita dah ada,

1. Usaha cari ilmu parenting
-2.Cuba jadi role model terbaik
-3 Matlamat hidup sebenar
– 4.Idola parenting untuk di contohi
– 5.Inisiatif untuk bekerjasama dengan pasangan
-6 Perancangan masa depan dari segi kewangan dan pendidikan anak anak

Dan banyak lagi yang sepatutnya sudah ada masa ni. Masa tak pernah berhenti untuk tunggu kita berubah. Malah masa bergerak lagi pantas dari perubahan.

Tahu tahu anak dah besar je nanti. Masa tu tak ada games, kawan mahupun wang ringgit yang boleh tolong kita.

Yang ada cuma pembalasan dari apa yang kita beri pada anak masa kecil. Wallahu A’lam.

Kredit: Mohd Fhais


‘Curi-curi’ Makan Makanan Manis, Siap Sengih Walau Kena Bebel. Ramai Terhibur Lihat Telatah Bapa Ni!

Biasanya orang yang mengidap diabetes atau juga dikenali dengan penyakit kencing manis akan menjalani ujian darah untuk pastikan kandungan gula dalam darah tidak tinggi untuk terus mengawal penyakit yang dialami.

Cara kawalan yang paling mudah dilakukan adalah dengan mengawal pengambilan makanan yang manis dan tinggi kandungan gula. Ini penting untuk pastikan kesihatan pesakit diabetes dapat dikawal dengan baik dan sekali gus mengurangkan risiko kepada penyakit lain seperti jantung, buah pinggang mahu pun darah tinggi.

Hal ini menyebabkan andai ada dikalangan ahli keluarga yang ada mengidap kencing manis, pengawasan daripada suami atau isteri malahan anak-anak penting untuk pastikan hanya pengambilan makanan sihat dimakan oleh pesakit diabetes ini.

Ini samalah juga apa yang dilakukan oleh anak kepada ayahnya yang mengidap diabetes ini. Bila melihat ayahnya mula makan makanan manis setelah bacaan gula dalam darah diparas bawah 10, terus sahaja mendapat bebelan manja daripadanya.

Hal ini telah dikongsikan oleh pengguna Tik Tok yang dikenali sebagai @hannymaru1. Apa yang menarik perhatian netizen adalah telatah lucu bapanya yang ketika itu sedang ‘curi-curi’ makan makanan manis setelah bacaan gula dalam darahnya menurun.

“Geram je dengan ayah ni, mentang-mentang kencing manis dia dah turun sekarang ni asyik makan senyap-senyap je”

Lantaran perkongsian video ini, rata-rata netizen memberi komen yang positif malah ada yang turut berkongsi memori bersama insan bergelar ayah dan datuk.

Ceria & Sempoi Orangnya

Menerusi perkongsian video tersebut, ayahnya terlihat tersenyum-senyum sambil makan buah mangga yang baru dikupas sambil tidak ambil hati dengan bebelan manja yang diberikan oleh ahli keluarga yang lain berkenaan penyakit yang dialaminya.

Bahkan dapat dilihat pada perkongsian video-video yang lain, ayahnya cukup sporting dan suka bergurau dengan anak-anaknya. Ada sahaja gelagat dan telatah yang menghiburkan daripadanya.


Wahai Kawan, Jangan Buat Gurau Tentang Suami Kahwin Lain Ye. Luahan Isteri Ini Sungguh Deep!

Perkahwinan yang bahagia adalah dambaan setiap pasangan terutamanya wanita. Setiap onak yang mendatang, pastinya dilaluinya bersama suami tercinta. Lebih manis lagi, mempunyai suami yang penyayang dan setia bersama.

______________________________________________________________

Gurauan Yang Tak Kelakar

Lama dah saya pendam. Kadang saya cakap direct, kadang saya terus komen, kadang saya diamkan saja.

Mungkin bagi sesetengah orang, ianya rasa biasa, gurau², tak serius, lawak jenaka saja.

Tapi bagi saya, tidak.

Saya sangat sensitif bilamana baca komen² pada sesetengah post fb suami saya. Post tersebut takda unsur kontroversi bagi saya, tapi orang lain yang jadikannya sedikit sensasi.

“Tambah isteri ke tuan?”
“Macam ustaz je yang kahwin ni.”
“Bila nak tambah yang kedua, ketiga, keempat?”
“Wah, payung emas!”
“Bro macam tak happy je pakai baju ada gambar bini, senyum la sikit.”

Entah apa yang bermain di fikiran kalian.

Macam tak fikir isteri dia tengah baca komen tu. Mak pak mertua dia, adik beradik ipar dia, even mak ayah dia sendiri baca.

Respect each other to be respected.

Tahukah anda, komen² seperti ini tidak membantu langsung dalam mengeratkan ikatan suami isteri sedia ada. Jangan jadi pihak ketiga secara tidak sedar.

Kalau nak tambah ‘cawangan’, tambah sendiri² la ye dak, tak perlu nak ajak (hasut) orang lain.

Mesti ada yang cakap, cool aje. Kita mesti tahu suami kita macam mana orangnya. Atau kang ada yang cakap saya tolak poligami mentah². Haha.

Jangan salah faham ya, kami suami isteri alhamdulillah takda masalah dan salah faham apa pun. Orang lain yang sibuk² mengusik suami kahwin lagi, sedangkan orang tu sendiri pun tak berani ?

Dan saya tahu, suami jenis yang macam mana. Kuncinya, setia dan percaya.

Bukankah mendoakan kami suami isteri lebih baik?

ومن كان يؤمن بالله واليوم الآخر فليقل خيرا أو يصمت

“Siapa yang beriman kepada Allah dan hari akhir, hendaklah dia berkata baik, atau diam” (HR Bukhari & Muslim)

Sebab bagi saya, gurauan itu bukan satu unsur jenaka untuk saya, isterinya.

Ada yang memahami tak? Atau yang pernah mengalaminya juga?

Sebarang nasihat, dialu²kan untuk hambaNya yang hina ini


Didik Anak Lelaki Uruskan Hal Rumah, Bukannya Anak Perempuan Aje. Ini Namanya Tanggungjawab Bersama

Tugas uruskan hal rumah bukan untuk perempuan aje tetapi lelaki kena turut membantu. Ini namanya tanggungjawab bersama.

Oleh itu, anak-anak sejak kecil kena didik untuk menguruskan hal rumah. Memang nampak agak kejam tetapi ia sebenarnya mendidik anak menjadi seorang yang bertanggungjawab. Malah apabila berkahwin kelak akan melakukan perkara yang sama kepada isterinya.

Kita pastinya mahu anak lelaki kita membesar dalam didikan yang baik. Kerana kita tahu, satu hari nanti dia akan berkahwin dan berkeluarga, mempunyai isteri dan anak-anak mereka sendiri.

Zaman sekarang dah tak sama dengan zaman dulu. Dulu orang lelaki hanya pergi kerja, selebihnya orang perempuan uruskan segalanya di rumah. Sekarang zaman berbeza, kebanyakan pasangan suami isteri, dua-dua kena bekerja atau mahu bekerja.

Kalau kita masih nak ikut cara dulu, pengurusan rumah tangga memang tak akan baik. Masa yang suntuk di rumah ditambah lagi dengan kepenatan yang amat sangat kedua-dua pasangan.

Jika masih dengan norma lama, kesian kepada isteri yang pastinya sangat kepenatan untuk uruskan segalanya. Emosi yang tak baik akan cenderung kepada pergaduhan yang kemudiannya menyumbang kepada asbab keruntuhan rumah tangga.

Jika anak-anak lelaki kita tidak diajar dan dibiasakan dari kecil dengan kerja-kerja rumah. Bagaimana mungkin kita nak harapkan keajaiban berlaku. Kerana dalam kepalanya sudah tertanam bahawa ini kerja perempuan.

Silapnya kita, jika kita lebih suka untuk minta anak perempuan kita bantu buat kerja rumah.

Sikit-sikit panggil kakak atau adik perempuan untuk uruskan dapur, tolong basuh baju dan sebagainya. Kerana kita masih berpendapat ini semua kerja perempuan. Sementara anak lelaki tidak dipanggil untuk membantu.

+ minta anak lelaki cuci pinggan
+ suruh anak lelaki buang sampah
+ ajar anak lelaki sidai kain
+ tegas dan pastikan mereka mengemas
+ biasakan anak lelaki memasak

Beritahu dan ajar anak lelaki kita yang kerja rumah bukannya kerja orang perempuan, tapi ia sebenarnya tanggungjawab bersama.

Sumber: Fb Najmi Nawawi


15 Tips Pikat Hati Mertua. Boleh Jadi Menantu Favourite!

Memikat hati mertua pastinya bukan sesuatu yang mudah. Maklumlah pengalaman baru. Pelbagai perkara yang perlu dipelajari untuk memastikan hubungan menjadi erat.  Nyata, apabila bergelar suami isteri, bermakna bermulalah  alam baru. Kita akan menerima orang baru dalam hidup kita. Sama ada isteri atau suami kita. Ibu dan bapa .

TIPS PIKAT MAK MERTUA

1. ANGGUK-ANGGUK
Walaupun ada beberapa perkara yang kita tidak setuju, angguk-angguk sahajalah. Biarkan mereka selesa dengan pilihan mereka sendiri. Lebih baik mengiyakan sahaja apa sahaja tindakan yang mereka buat.
Walaupun kadang-kadang panas juga hati dengan tindakan mereka, bersabar sahajalah. Itu lebih baik.Tu tanda kita raihkan pendapat dan turun kan ego kita .

2. TUNJUK RAJIN MASAK
Tunjuklah rajin memasak di dapur. Sedap tak sedap, itu belakang kira. Asalkan rajin membantu ipar dan mertua.Kalau tak pandai pandai, cuba mula kan dialog “ Mak nak masak apa hari ni , saya bantu ?” sekurang-kurangnya kita bersama dengan nya di dapur .
Dalam mental si ibu mertua, kalau si isteri tak pandai masak, dia mula risaukan anak dia. Siapa yang akan bagi makan?

3. BANYAKKAN BERBUAL
Perbanyakkan bualan mesra yg boleh menarik minat mertua dan ipar duai. Kalau mereka suka tengok drama di TV, layankan sahaja.
Walaupun tidak sama level, ketepikan dahulu. Janji berkomunikasi.itu penting . kalau senyap je , kang mertua cakap kita sombong ! haaa .

4. JANGAN TUNJUK MALAS
Jangan menonton televisyen apabila mertua atau ipar duai sibuk mengemas rumah.Tak rugi membantu mereka mengemas bersama.

5. BERIKAN HADIAH/BUAH TANGAN
Sebab itu, kita selalu nampak orang-orang dulu akan bungkus bawa buah-buahan bila berkunjung ke rumah tetamu. Sama juga adabnya bila menantu melawat mertua.
Jangan lupa belikan mereka ole-ole. Mahal atau murah itu belakang kira. Buah tangan atau hadiah itu adalah tanda ingatan. Bila kita tidak beri apa-apa, maknanya macam kita tidak ingat dia. Scary bukan?
Dan lagi, jika berkunjung ke tempat pelancongan, jangan lupa souvenir. Jangan sampai lupa kerana ia boleh mendatangkan kecil hati.

6. CUBA BERGAUL DENGAN IPAR-DUAI
Jangan asyik dengan mak mentua sahaja. Kena berbaik-baik dengan ipar yang lain. Ini penting supaya tidak berlaku cemburu dalam keluarga, lebih-lebih lagi antara ipar-duai perempuan.

7. JANGAN BERKEPIT DENGAN SUAMI
Masa mula-mula kahwin, bolehlah tunjuk manja semasa tengok TV beramai-ramai di ruang tamu. Bukan apa, takut ipar-duai yang lain meluat melihat kemesraan begitu.
8. BIARKAN IBU ‘CONQUER‘ ANAK
Sekali-sekala, biarlah ibu dia ‘conquer‘ anak. Takkan asyik isteri sahaja nak ‘conquer‘. Contohnya, kalau mak mertua nak sendukkan nasi untuk anak lelakinya itu, biarkan. Kita boleh uruskan diri kita sendiri.

9. TAK PAYAH TUNJUK MANJA
Tak perlu aksi gedik dan tunjuk manja bila duduk dengan suami. Jangan pula nak tunjuk aksi urut-urut sambil geletek, atau sandar kepala pada bahu suami semasa menonton TV. Lebih-lebih lagi kalau tunjuk aksi ini depan ipar-duai. Gerenti ipar meluat! Mak mertua juga boleh datang sifat cemburu!
Buat biasa-biasa sudah.

10. OFFER MAK MERTUA DUDUK DEPAN
Dahulukan mak mertua dalam apa jua keadaan. Biarkan kita yang kedua. Contohnya, kalau nak kereta dengan suami, offer mak mertua duduk depan. Biarkan mak mertua ada masa sembang dengan anak dia. Kita duduk belakang dengan anak-anak pun tak mengapa.

11. BUAT-BUAT TANYA MAKANAN KEGEMARAN SUAMI
Sesekali jadi kepoh apa salahnya. Buat-buat tanya dan salin resepi. Sudah tentu ibu mertua rasa dihargai, kerana dialah yang menyediakan dan menyuap makanan favourite suami dari kecil.

12. JANGAN MARAH SUAMI DEPAN MAK MERTUA
Bukan sahaja marah. Adik beradik marah ialah kutuk atau kecilkan suami depan mak mertua. Kenapa?
Anak jantan itulah yang dia bela dari kecil. Kalau dia layan elok-elok, dia expectmenantu akan layan anak dia elok-elok juga. Bukan buruk-burukan suami

13. UCAPKAN “SYUKUR DAPAT SUAMI MACAM NI” PADA MAK MERTUA
Banyakkan puji suami depan mak mertua. Antaranya, “Terima kasih mak sebab besarkan abang dengan baik sekali. Saya bersyukur sangat-sangat dapat suami macam ni. Ini semua kerana didikan mak”.
Namun cakap biar dalam nada ikhlas, jangan buat-buat nak memuji. Confirm, mak mertua akan kembang.

14. JANGAN BEREBUT SUAMI DENGAN MAK DIA
Kalau mak dia panggil, dahulukan yang itu. Walaupun kita ada perkara lain yang memerlukan suami, biarkan suami attend mak dia dulu. Didik hati supaya redha, bahawa syurga suami itu di bawah tapak kaki ibu.

15. INGAT BAHAWA ALLAH MAHA ADIL
Jangan sesekali layan mak mertua macam sampah. Apa salahnya layan mak mertua macam mak kita sendiri?
Layan mak mertua baik-baik sebagaimana kita nak menantu kita suatu hari nanti layan anak lelaki kita dengan baik.

P/S : ingat , kalau kita layan mak mertua macam kita layan mak kita sendiri , kesan dia sangat besar untuk rumah tangga kita . kalau yang tak ada mak mertua tu , doakan mereka dekat sana . moga-moga mereka ditempatkan dikangan orang beriman .


“Me Time Tu Bang.”  Norman Hakim Rakam Gelagat Memey Tidur Dalam Kereta, Raih Perhatian Peminat.

Suami isteri yang saling melengkapi antara satu sama lain mencerminkan sebuah keluarga harmoni.

Sering menjadi tumpuan peminat, kisah hidup pasangan suami isteri, pelakon Norman Hakim, 45 dan isterinya, Memey Suhaiza menjadi idola ramai.

Kemesraan yang dipaparkan membuatkan peminat ‘bersemut’ melihat bahagia pasangan ini.

Terbaru muat naik di Istagram milik Norman Hakim berkongsi video gelagat isterinya tidur semasa menaiki kenderaan ‘Grab’ untuk makan tengahari di sebuah gedung membeli belah di Petaling Jaya.

Norman memuatnaik video Memey lena di pehanya berserta kapsyen ringkas.

“Asal masuk grab je tido,asal tido je masuk grab..sama sangat mcm perangai @mikayladelishahakim.”

Peminat akui itu begitu sikap bila dah bergelar ibu.

Melihat video dan kapsyen pelakon berbadan sasa itu, ramai peminatnya mengakui itu adalah masa untuk seorang isteri berehat bagaikan ‘me time’ buat dirinya.

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Beza Umur 19 Tahun Bukan Penghalang, Eizlan Yusof  Selamat Nikahi Gadis Serani Lepas 4 Tahun Menduda

Empat tahun menduda, akhirnya pelakon drama terkenal, Datuk Seri Eizlan Yusof, 48, selamat bergelar suami kepada Natasha Rosa Boudville, 29, pada majlis pernikahan yang berlangsung di The Glass Suite, Boraombak Marina semalam.
Bapa kepada anak tiga itu menamatkan zaman duda dengan wanita berketurunan Serani yang juga kakitangan pengurusan kanan hotel lima bintang di ibu negara, tepat jam 3.28 petang.

Pasangan itu dinikahkan Pengarah Jabatan Agama Islam Wilayah Persekutuan, Mohd Ajib Ismail dengan disaksikan kira-kira 100 tetamu, termasuk keluarga dan kenalan terdekat.
Pada majlis itu, pengantin perempuan yang memeluk Islam pada Ogos tahun lalu, menerima mas kahwin sebanyak RM80 dan sebentuk cincin berlian, selain wang hantaran RM12,121.90. Natasha turut menerima lima dulang hantaran, berbalas tujuh.

Eizlan berkata, banyak elemen kejutan yang dirahsiakan daripada pengetahuannya apabila semua urusan keseluruhan majlis disempurnakan sahabat terdekat. Sebelum upacara akad nikah, Eizlan diarak menyeberangi tasik Marina Putrajaya menaiki bot APM diiringi beberapa pegawai tertinggi dan bersekutu APM. Selain itu, majlis turut diserikan dengan upacara berbalas pantun dari kedua-dua pihak sebagai sebahagian daripada kemeriahan adat tradisi Melayu dalam perkahwinan.

"Sejujurnya banyak elemen kejutan yang dirahsiakan dari saya sendiri tetapi disediakan sahabat terdekat dalam menjayakan majlis pada hari ini. Saya sangat terharu dengan sokongan mereka yang sudi menjadikan majlis pada hari ini sangat meriah. Masing-masing memainkan peranan mereka bagi memastikan setiap majlis pada hari ini sehingga Sabtu ini berjalan lancar," kata Eizlan terharu.

Untuk majlis resepsi yang bakal diadakan malam ini, Eizlan dan Natasha bakal diberi penghormatan istiadat penuh APM membabitka perarakan Silang Pedang oleh barisan pegawai bersekutu APM, pancaragam 'bagpipe' dan persembahan pancaragam APM.
Antara tetamu yang dijangka hadir ialah Kerabat Diraja, selain barisan pegawai tertinggi dari APM, Angkatan Tentera Malaysia, Tentera Laut Diraja Malaysia, Paskal, Polis Diraja Malaysia, RELA Malaysia, pemimpin negara dan tokoh industri.

Majlis perkahwinan Eizlan dan Natasha juga dianggap sebagai 'Wedding of the Year 2019' kerana berlangsung sejak semalam selama empat hari berturut-turut yang menelan kos lebih RM 1 juta, bermula dengan Malam Berinai bertemakan Bollywood di Vila GISB, Presint 16, Putrajaya, semalam.


Kalau Badan Asyik Letih Dan Lesu, Guna Campuran Bahan ni. Badan Pun Rasa Lebih Ringan Dan Bertenaga.

Biasanya jika berasa lesu dan keletihan, sudah tentu kita memohon cuti agar dapat berehat.

Tetapi jika badan tetap juga letih walaupun sudah bercuti tentu anda kena buat alternatif lain.

Sebagaimana cara lelaki ini. Menggunakan lada hitam dan garam untuk membuang angin dalam badan. Malahnya katanya, badannya berasa lebih ringan dan segar.

Ikuti perkongsiannya.

Garam Kasar 2kg + Lada Hitam 100g

Pertama,angin keluar dr badan.Sepanjang sesi rawatn ni mmg sendawa je..badan mmg rasa ringan, mmg rasa berbeza.

Kedua,haa ni best,aku rasa sistem pencernaan aku ada perubahan yang sangat ketara.Aku mmg ada masalah kencing tak lawas,alhamdulilah lps buat ni dgn izin Allah mmg rasa berbeza sangat.Lega dah takde rasa tak puas macam sebelumnya..mcm tu juga buang air besar,lawas.Kalau dipikir macam tak logik je garam + lada hitam ni ada kesan hebat macam ni..hanya dengan izinNYA..

Ok yang ketiga,lutut kanan aku ni sejak selepas PKP tu ari mmg susah sikit nak lipat.Tak tau apa hal,mmg kena paksa baru boleh lipat,tapi sakit la woi..
Tulah aku ni pulak kerja jenis banyak berjalan dan berdiri lama,jadi lutut kanan aku dan sendi2 lain kaki memang bisa2.Hari kedua aku buat je Alhamdulilah aku dah boleh rasa perubahan.Aku pun dah boleh lipat lutut macam biasa,xde rasa sakit.Rasa bisa2 pada sendi terutama bila bangun pagi pun berkurangan sangat2..
Allahu,mmg macam magik la..

Keempat,ni pun bagi aku best,tidur mmg nyenyak gila.Mmg ‘anteng’ la bak kata org jawa
Awal2 buat kemarin siap terlajak2 tidur, punya la syok..hhaha..mmg berbeza sbb aku mmg jenis tidur lambat, dan susah nak tidur sebelum ni.Kadang nak dpt tidur tu sampai sejam lebih bergolek2 baru tertidur.Tapi izin Allah,lps seminggu aku amal rawatan ni mmg tidur nyenyak, dan nak tidur mmg mudah,letak kepala ke bantal sedar2 je dah pagi..Tulah bila tidur nyenyak,kemudian tidur kita berkualiti,walaupun kadang2 tidur lambat tapi bangun pagi mudah dan tak rasa macam sebelum2 ni,lemah je nak bangun.Lagi satu,rawatan ni macam urus balik masa tidur kita,aku biasa buat rawatan ni sebelah malam,lepas buat rawatan ni mata pun kelat2, terus nak tidur.Jadi otomatik aku tidur lebih awal,kalau tak mmg lewat saje tidur.Orang yang susah tidur atau penghidap insomnia,aku galakkan cuba la, mudah2an ada manfaat.

Kelima,sepanjang lebih seminggu amal rawatan ni aku perasan yang aku tak mudah letih.Sebelum ni kalau kerja dia punya penat mmg semacam.Tapi seminggu ni mmg sedap rasa badan.Rasa ringan,tak cepat letih.

LADA HITAM DAN GARAM

Ikut kata Ustaz Hanafi,rawatan menggunakan garam dan lada hitam ni juga salah satu metode perubatan islam terutama yang berkaitan gangguan jin atau sihir.Mengamalkan rawatan ni Insyallah dapat mengelakkan gangguan jin.Jadi sebelum buat tu aku mulai dengan bacaan Bismilah 5,Selawat atas junjungan Baginda Rosulallah Sollu Alann Nabiy,Ayatul kursi dan aku niatkan moga Allah sembuhkan penyakit dan gangguan yang ada dlm diri aku.Tapi tu aku la,itu je yang aku tau,bagi mana2 yang ada lebih ilmu bacalah ayat2 yang berkaitan dengan merawat gangguan,mudah2an lebih mujarab.

Ok,aku plan nak buat selama 40 hari,amik barkat kisah2 Nabi.Lepas tu aku nak jarak2 sikit la dalam beberapa kali seminggu.Aku galakkan la bagi sesiapa nak cuba,bagi yang tak sakit pun boleh cuba.

Lagipin modal tak sampai RM10. Jadi tulah serba sikit perkongsian aku,ooo sebelum terlupa,bagi yang nak cuba jangan lupa minum banyak air,sekurang2nya 8 gelas/2liter sehari.Lagi satu kesan rawatan bagi setiap orang pun mungkin berbeza2, jadi sapa2 yang nak cuba tu nanti boleh tengok apa perubahan yang berlaku selepas amal rawatan ni,nanti jangan lupa kongsi dgn aku dan org lain ya.

Adapun garam, lada hitam ni semua hanyalah asbab, hanyalah sebahagian daripada usaha kita, kesembuhan hanya datang dengan keizinan Allah Azza Wa Jall.Insyallah.

Sumber: Muhamed Azizi Nan

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Begini Teknik Untuk Ibu Ayah Supaya Tidak Menjerit Pada Anak

Mengapa menjerit? Alasannya, jeritan akan membuat anak berasa takut dan ikut arahan yang diminta. Ada juga menjadikan jeritan sebagai salah satu cara untuk memastikan anak mengikut suruhan dengan cepat terutama ketika keadaan menjadi kelam kabut di awal pagi.

Amalkan tips dan teknik ini dan anda tidak perlu menjerit dan dijerit. Teknik ini perlu dilakukan secara konsisten dan jadikan ia sebagai amalan seumur hidup. In sha Allah akan berhasil jika anda benar-benar mahukan perubahan ini.

Terima kasih dan maafkan saya.
1. Rutinkan ucapan terima kasih dan maafkan saya sebagai ucapan harian yang wajib ada di rumah atau di sekolah. Ucapan ini melatih anak untuk rasa dihargai dan menghargai.

Tenang dan kawal
2. Bertenang, bertenang dan bertenang walaupun keadaan kelam-kabut. Kanak-kanak adalah pemerhati terbaik dan mereka akan lihat dan ikut bagaimana anda urus diri anda ketika waktu tenang atau waktu kelam-kabut. Ketika anda mulai rasa kelam-kabut, ambil masa 10 saat untuk bernafas dengan baik dan bertenang. Kawal emosi anda dan anda akan lihat keadaan menjadi tenang dan terkawal. Katakan “Semuanya terkawal dan saya amat tenang sekali”.

Suara lembut dan sopan
3. Ajari anak menggunakan suara lembut dan sopan. Tunjukkan melalui teladan. Anak-anak perlu diajar cara bercakap dalam keadaan suara yang lembut dan sopan. Guru terbaik adalah anda. Jika anda mahu anak bercakap dengan suara yang lembut dan sopan, anda juga perlu berbuat demikian. Hasilnya anda tidak perlu menjerit dan dijerit oleh anak-anak.

Teknik bisikan
4. Anda boleh menggunakan teknik bisikan apabila ingin meminta anak anda lakukan sesuatu. Dengan bisikan, anak anda akan lebih peka dan teruja untuk melakukan aktiviti yang anda inginkan. Lakukan ia seperti permainan. Contohnya: Dalam nada berbisik “Aiman… tolong mama simpan baju dan seluar biru dalam almari”/ “Siapa boleh tolong mama simpan semua mainan paling pantas dalam kotak? Satu… dua… tiga…”

Pandangan mata
5. Pandang mata dan tunduk ketika bercakap dengan anak. Apabila bercakap atau memberi arahan kepada anak-anak. Pastikan anda memandang mata mereka dengan pandangan kasih dan sayang dan tundukkan sedikit badan atau duduk sedikit supaya anak tidak perlu mendongak ketika bercakap dengan anda.

Cara ini membantu anak menerima arahan anda dengan jelas dan sepenuh perhatian. Cara ini juga perlu digunakan ketika anak anda berbual dengan anda. Memberi sepenuh perhatian ketika anda atau anak sedang bercakap mendidik anak secara tidak langsung untuk memberi perhatian tanpa perlu menjerit.

Kaedah beri arahan anak lelaki dan perempuan
6. Kaedah beri arahan kepada anak lelaki dan perempuan tidak sama. Otak anak lelaki adalah monotrek bermaksud otak anak lelaki fokus pada satu perkara dalam satu masa. Ini bermakna, anak lelaki perlu diberi satu arahan dalam satu masa. Selepas anak menyelesaikan tugasan tersebut, barulah ditambah dengan arahan seterusnya. Cara ini membantu anak untuk faham arahan dengan mudah.

Otak anak perempuan bersifat multitasking. Anda boleh memberi 2 hingga 3 arahan kepada anak perempuan untuk diselesaikan dalam satu masa. Contohnya: “Sofea, tolong ibu angkat pingan, cawan dan sudu dan letakkan di dalam sinki.”

Pasang ayat-ayat Al Quran
7. Pasang ayat-ayat Al Quran, zikir munajat atau lagu- lagu bertemakan alam contohnya ‘Nature soothing music‘ untuk meredakan keadaan yang tidak terkawal. Keadaan rumah atau sekolah yang tidak terkawal menyebabkan tekanan. Tekanan inilah yang menyebabkan kita akan menjerit dan dijerit. Adakan satu sesi dalam masa 30 minit – 1 jam setiap hari secara konsisten untuk bertenang.

Berikan Pujian
8. Berikan pujian, sokongan, kata-kata semangat, pelukan, tepukan atau hadiah berupa makanan berkhasiat, peralatan tulis atau stickers kepada anak sebagai hadiah galakan dan motivasi ketika mereka mendengar kata, berjaya melakukan tugasan yang diminta dan bertutur dengan sopan.

Minta anak ulang arahan
9. Anak-anak perlukan masa untuk memahami arahan yang diberi. Jadikan ayat suruhan anda ringkas dan sesuai untuk anak selesaikan. Antara cara terbaik untuk memastikan anak faham atau tahu apa yang anda inginkan. Minta anak ulang semula kata-kata anda. Contoh: “Haikal, tolong mama angkat tuala putih dan biru atas lantai. Haikal, tadi mama minta tolong apa?”

Tunjukkan caranya
10. Arahan seperti: kemas bilik, cuci pingan, sapu sampah adalah suruhan yang tidak semua anak faham apa yang dimaksudkan dengan kemas bilik. Tunjukkan caranya apa itu kemas bilik, cuci pingan dan sapu sampah. Walaupun bagi anda perkara-perkara di atas adalah remeh dan anak telah biasa lihat bagaimana anda mengemas. Tunjukkanlah caranya agar anak lebih faham tugasan-tugasan yang dibeikan.

Anda adalah contoh utama dan pertama yang akan diikuti oleh anak-anak. Perbuatan dan perbualan anda perlu seiring dan sejalan dengan apa yang anda mahukan dari anak-anak. Jika mahu anak mendengar kata tanpa menjerit dan dijerit, berbuallah dan bertindaklah dengan tenang dan konsisten.

“What you give, you get back”. Selamat mencuba dan semoga tips dan teknik ini membantu anda dan anak anda.

Sumber: awal.my


Azan Seorang Bapa, 4 Tahun Fizo Omar Menanti!

Alhamdulillah dan tahniah diucapkan kepada Fizo dan Mawar, kini lengkaplah sudah keluarga ini dengan kehadiran permata hati yang dinanti 4 tahun lamanya.

Bagi melahirkan rasa bahagia, syukur dan berkongsi pengalaman manis ini,  Fizo zahirkan segalanya  melalui ig miliknya.

AKU TGK BABY AKU KELUAR!!!
.
Tak tahu mcm mne aku nk cakap perasaan aku masa tu bila aku lihat sendiri Dr Hamid Arshat dan assistant nya ‘memotong’ perut mawar secara live depan mata aku dan keluar kan zuriat aku dan mawar yang 4 tahun aku menunggu baby ni.
.
Syukur Alhamdulillah aku diizinkan oleh NYA utk merasai nikmat mempunyai zuriat walaupun mengharungi satu tempoh yg agak lama pada aku dan juga pelbagai cabaran untuk mawar nak hamil dulu.Dan aku juga diberi peluang utk masuk ke dalam bilik bedah mengharungi setiap saat getir mawar bertarung nyawa utk melahirkan baby pertama kami.
.
Percikan darah dan air ketuban yg aku tgk tu mcm tak percaya yg aku boleh masih lg berdiri dan terus melihat ‘magic moment’ tu.Dalam kepala aku bukan la nk memikirkan psl darah atau perut bini aku ‘ditebuk’ tapi yang aku fikirkan dan risaukan adalah bagaimana keadaan anak aku,dan aku tidak sabar nak tengok zuriat aku sendiri.Ye lah mana tak nya, bukan sahaja 4 tahun aku menunggu, malah sejak dari bujang lagi aku memang tak sabar nak ada anak sendiri.mempunyai anak adalah salah satu GOAL utama dalam hidup aku.
.
Masa aku tengok Dr Hamid menarik kepala anak aku keluar,tiba-tiba air mata aku mengalir dengan sendiri dan aku tak terkata apa terpaku kat situ..Subhanallah aku mcm tak percaya…WEHHHHH..aku dah jadi daddy!!!..itu lah yg bermain di kepala aku.Aku sampai xde kekuatan utk nk pegang baby tu masa tu dan aku hanya mampu tengok dan layan je apa yg nurse sedang buat kat anak aku.Dieorng tepuk tapak kaki n baby terus nangis, lagi kuat baby nangis, lagi kuat air mata aku mengalir keluar, Ya ALLAH.. syukur kepada mu ya Allah…
.
Tibalah saat yg paling aku nantikan….AZAN seorang bapa..

nanti aku sambung lagi cter aku..

Sumber  instagram :fizoomar


Tiga Bahan Aje Petua Nak Hilangkan Lenguh Badan, Buang Angin & Kempiskan Perut. Boleh Cuba.

Kepada yang mempunyai masalah lenguh-lenguh badan atau badan rasa berangin atau nak perut kempis, boleh cuba petua ni untuk kesihatan ahli keluarga.

Menarik perkongsian ini.

Petua Nak Hilangkan Lenguh lenguh Badan, Buang Angin & Kempiskan Perut seperti yang dikongsi oleh Saudari Azurah Ahmad

1) Air rebusan daun pandan. Berapa helai daun pandan nk guna??, lagi banyak, lagi pekat airnya

2) halia (2 inci diketuk)

3) gula batu (1 ketul).

CARA BUAT

Rebus air dari 2 gelas jadikan 1 gelas. Minum suam2 sedap. Dapur pun wangi je sebab bau pandan.

Fungsi air ni bagus untuk buang angin dalam badan, kurangkan lenguh badan dan boleh bantu kempiskan perut ( perut lepas bersalin dan nak hilangkan perut gendut).

Ikutkan elok buat 2 kali sehari tapi tak sempat. So, buat malam je, 2 jam sebelum tido. Errmm hasil dia, bedebus2 angin sesat keluar dari badan. Barang pun senang nak carik. Masih boleh telan. Cuba lah.


Kena Ajar Anak Rasa Susah, Baru Mereka Akan Lebih Menghargai. Bukan Nak Terus, Dapat.

Memang tidak dinafikan ada segelintir ibu bapa begitu sayang anak. Malah, jika anak minta, sanggup dipenuhi.

Anak tidak pernah rasa susah. Segala yang diingini dipenuhi oleh ibu bapa.

Anak bagaikan ‘tuan’ apa yang diminta dipenuhi.

Hakikatnya cara ini akan memberi kesan kepada perkembangan anak itu.

Saudara Muhammad Yusof ada berkongsi corentan kisah ibu bapa yang mendidik anaknya melalui kepayahan hidup agar anak membesar menjadi insan berguna dan tegar menjalani kehidupan masa hadapan dengan baik.

Ikuti perkongsiannya.

Malam hari tu dalam pukul 12.30 tengah malam aku pi dobi baju. Sambil tunggu baju siap dobi, aku pi minum kejap kat sebuah kedai makan dekat-dekat situ.

Ada mak cik pakai tudung labuh datang ambil order. Sambil main henset aku perasan je mak cik, rajin sungguh buat kerja. Jenis tak duduk diam. Kejap ambil order, kejap hantar makanan, kejap ke dapur.

Aku memang jenis suka duduk luar kedai. Ambil udara segar.

Tengah-tengah aku dok minum air, datang sorang pak cik dengan anak dia dalam umur 8-9 tahun naik sebuah motor kriss buruk.

Pak cik dan anaknya tadi terus duduk kat satu sudut terceruk dalam kedai tu.

Aku perhati budak kecik tadi terus salam mak cik yang rajin tadi, sambil cium pipi. Aku rasa may be budak tu anak mak cik ni.

Lepas tu, budak kecik tu ambil penyapu dan bantu mak cik tadi sapu lantai. Sambil tu, mak cik tadi ke dapur ambil air terus bagi kat pak cik tadi.

Allah, Allah. Bahagianya aku tengok keluarga ini. Macam nak mengalir air mata aku.

Aku pernah tengok kat satu kedai makan, anak nak cakap dengan mak ayah tapi mak ayah dok sibuk main henset. Sampai terjatuh anak tu tersadung, baru pakat kalut mak ayah nak tengok anak dia.

Kadang-kadang ilmu parenting ni kita boleh belajar dengan memerhatikan macamana orang lain jaga anak mereka.

Bila jadi ibu bapa ni kadang-kadang kita kena biasakan anak kita susah sikit. Maksudnya, bila kita bawak dorang masuk kedai, kadang-kadang kita bertegas sikit jangan terus beli apa yang dorang nak. Bagi dorang rasa susah sikit nak dapatkan sesuatu.

Kita letaklah target untuk anak-anak capai, contohnya dia dapat nombor 1 atau dia cemerlang atau dia tolong kita buat kerja rumah, kita bagi lah dorang upah. Bawak dorang pergi Ninso ke, kedai Eco ke, mesti dorang happy.

Tapi syaratnya bagi dorang rasa susah sikit untuk dapat sesuatu, barulah dorang akan rasa lebih menghargai. Dulu mak ayah zaman 80-an-90-an biasa buat benda ni.

Lagi satu suka betul aku tengok mak cik dan pak cik tadi selaku parent bergabung tenaga, membesarkan anak dorang walaupun dalam susana serba sederhana. Bukan sebelah pihak je.

Aku percaya dengan kerjasama ibu dan ayah ni, anak-anak Insyaallah akan jadi anak yang baik dunia dan akhirat.

Ya, aku belajar sesuatu malam tu. Sungguh..


Kasih Sayang Melimpah. Begini Cara Abby Abadi Dan Suami Saling Melengkapi Antara Satu Sama Lain.

Apabila suami isteri saling melengkapi antara satu sama lain, bahagia pasti melimpahi keluarga itu. Perkongsian pelakon Gerak Khas, Abby Abadi yang melahirkan rasa syukur dikurniakan suami seorang yang ringan tulang membantunya menguruskan anak-anak.

Melalui muat naik instagramnya, Abby memberi kata pujian kepada suaminya yang menguruskan urusan pergi dan balik anak-anak dari sekolah. Turut berkongsi sekeping gambar suami bersama anakk-anaknya dalam kenderaan.

“Abah yang baik  ialah Abah yg rajin hantar anak2 pergi & ambil balik sekolah hehe.

“Inilah antara rutin suami sejak kahwin dengan saya 5 tahun yang lalu (ehh salah baru nk masuk 4 tahun ) Hantar/ambil ambil Baby besar kita gi sekolah.

“Kak Dania tu sementara je (15hb masuk asrama balik). Lepas dah selesai urusan anak2, kadang Abah gi beli breakfast utk Mama yg mengada ni, kadang beli utk Opah, hantar kat Opah pulak.

“Kira mmg rajinlah suami ni kesana sini melayan. Dah selesai semua baru dia pergi selesaikan kerja dia..

“TQ tau Abah. Semoga ALLAH balas kebaikan sayang dgn sebesar2 ganjaran ye. Amin Bawak kereta ke Klang harini hati2. Baca doa biar ALLAH jaga.

Dalam pada itu, netizen melahirkan rasa kagum melihat keluarga bahagia ini.


Moga Neelofa Jadi Isteri Solehah, PU Riz Jaga Perhiasan Dunia Yang baik Allah Bagi Ni.” Ustaz Don Titip Doa!

Tular sebelum ini  video jari Neelofa dipenuhi inai, yang menguatkan lagi tekaan selebriti ini bakal mengakhiri zaman bujangnya.

Terbaru pendakwah terkenal, Ustaz Don Daniyal memberi ucapan seakan mengiyakan perkhabaran mengenai perkahwinan bekas pengacara MeleTOP itu.

Beliau memuat naik  ucapan tersebut menerusi facebooknya usai selesai program bersama Neelofa dan Nabil Ahmad Ramadan nanti.

NtoN (Nabil to Neelofa)
.
Alhamdulillah selesai hari ni shooting dengan 2 orang insan hebat yg Allah pilih mereka atas kehebatan mereka, Nabil & Neelofa.

.
Untuk Nabil Ahmad my brother, saya doakan agar sentiasa dalam peliharaan Allah, dilindungi daripada fitnah, selamat daripada bala bencana, dijauhkan daripada tangan-tangan yg tidak bertanggungjawab, sentiasa dalam circle yang diredhai Allah.

Credit kepada kumpulan tabligh, Sri petaling, maulana2 yg banyak bagi kesan kepada sahabat saya ini. Brother, I love u.

.
Untuk Neelofa , saya doakan untuk hari mendatang, agar disatukan dalam keberkatan, dihimpunkan dengan orang baik, diberi pilihan itu pilihan yg baik, semoga Neelofa menjadi isteri solehah, dan kepada Riz, jaga perhiasan dunia yg baik yg Allah bagi ini.

.
Jangan lupa tonton rancangan NtoN, Nabil to Neelofa, Ramadhan ini di Astro Ria


Gabungan Habbatus Sauda Naikkan Seri Wajah. Usah Terlambat Tahu, Nanti Rugi!

Kebaikkan bahan-bahan semulajadi dalam penjagaan kecantikan memang telah lama diketahui umum sejak zaman dahulu lagi. Penggunaan telur, lidah buaya, sireh, daun inai malah banyak lagi jika ingin disenaraikan. Semuanya masih kekal diamalkan hingga kini.

Pun begitu, menggunakan habbatus sauda di dalam penjagaan kecantikan mungkin ada yang belum tahu berbanding manfaatnya di dalam penjagaan kesihatan.

Ini apa yang telah diamalkan oleh Nura Elias dengan menghasilkan masker menggunakan gabungan habbatus sauda. Hasil amalan ini menjadikan kulit wajahnya bukan sahaja bebas jerawat malah terlihat bersih dan berseri.

Ini cara penyediaan masker Habbatus Sauda.

Bahan-bahan:

1/2 sudu serbuk kunyit
2 sudu beras -dikisar kasar
1 Sudu habbatus sauda-dikisar kasar

Cara Penyediaan :

1. Letak air dan gaulkan semua bahan tadi.

2. Sapu di wajah, biarkan 15-20 minit kemudian cuci dengan air suam.

Ini hasilnya, kulit lebih bersih dan kulit mulus.

Manfaat 3 ramuan

Habbatus Sauda
Habbatuauda  sangat kaya dengan omega semulajadi untuk pertumbuhan kulit baru. Ia juga dapat meremajakan kulit serta anti kedut. Tak mustahil kulit akan sentiasa tegang bila konsisten dalam rutin detox mingguan.

Kunyit
Kunyit dapat  membersihkan muka dari bakteria. Kunyit mengandungi anti oksida dan anti radang yang mampu membuatkan kulit kita nampak lebih glowing dan cerah sekata.

Beras
Beras dapat menghaluskan kulit wajah serta mengencangkan kulit wajah dan mengecilkan pori-pori kulit. Beras juga terkenal sebagai ajen pemutih kulit yang semulajadi.

Amalkan 3 kali seminggu dan anda boleh lihat hasil pada minggu ke tiga.

Sumber : Nura Elias


Ini Cara Kenali Anak Autisme. Ibu Ayah Kena Alert Panduan Ini.

Secara ringkasnya,Autisme dikategorikan sebagai satu gangguan dimana kanak-kanak mempunyai kesukaran dalam interaksi sosial dan komunikasi (lisan dan bukan lisan), tingkah laku berulang-ulang serta obsesi melampau terhadap sesuatu objek yang berputar, contohnya kipas.

Mengikut statistik, nisbah seorang dalam setiap 150 kanak-kanak ( 1: 150) yang lahir menghidapi autisme. Bilangan kes ini meningkat sebanyak 30 peratus sejak 3 tahun yang lepas.

Sekaligus menjadikan isu ini menjadi kebimbangan dan tanda tanya buat segenap masyarakat dunia bagaimana perkara ini boleh meningkat dengan drastiknya dan apakah kesan langsung kepada penghidapnya.

Kenali Petanda Awal Autisme dan Kesan Langsung Kepada Tumbesaran Mereka…

Ciri-ciri secara ringkas anak autisme yang boleh dikenalpasti

Adakah Suntikan Vaksin Berhubungkait Dengan Autisme ?

Kebanyakkan media mendakwa bahawa Vaksin MMR (measles, mumps dan rubella) sebagai salah satu punca kepadanya. Vaksin tiga serangkai ini lazimnya diberikan kepada bayi yang berumur di 12 bulan ke atas. Ini berikutan daripada meningkatnya jumlah pesakit Autisme di Amerika Syarikat yang jauh lebih awal memperkenalkan vaksin MMR berbanding UK dan Malaysia sendiri.

Namun kajian menunjukkan bahawa tiada kesimpulan saintifik yang dapat menyokong teori ini. Pada masa kini, masih terdapat kajian yang sedang dijalankan untuk mengesahkan kesahihan perkara ini.

Apa Yang Ibubapa Harus Lakukan…

{ Firman Allah S.W.T  : ” Tiada penyakit tanpa ubat kecuali MATI ”  }

Tingkatkan kesedaran untuk mengesannya dari awal dengan memberi kaedah pendidikan sesuai masalah anak autisme mampu diuruskan dengan baik. Teknik pengecaman yang paling MUDAH untuk dikenalpasti simptom ini oleh para ibubapa ialah dengan membawa mereka untuk bergaul dalam kumpulan kecil.

Rasionalnya, anak-anak akan mula belajar bagaimana untuk berkomunikasi, bekerjasama dan berada dalam suasana yang sedikit riuh daripada biasa dalam aktiviti berkumpulan ini.

Lantas, perhatikan karektor dan bagaimana tindakbalas komunikasi mereka sesama rakan yang lain ketika di dalam kumpulan. Semakin awal dikesan, semakin mudah untuk kita bawa mereka ‘keluar’ daripada zon gangguan ini.

Takut-takut jika ianya tidak diatasi sejak awal, gejala ini akan melumpuhkan proses pembelajaran mereka kelak. Walaupun fizikal mereka nampak normal, tetapi hakikatnya tidak.


Famili Ni Kongsi Cara Bantu Anak Kuasai Bahasa Inggeris. Memang Senang Ibu Ayah Nak Follow!

Bilamana anak-anak kita dapat fahami dan seterusnya menguasai subjek yang diajar disekolah, tentu membuatkan kita sebagai orang tua berasa bahagia.

Namun andai kata ada antara anak-anak kita lemah menguasai mata pelajaran Bahasa Inggeris, ada bagusnya kita  bantu anak-anak sebagaimana cara ini.

Anak saya Dhiya Amani. 8 tahun. Dia tak berapa suka English. Ye lah baca je tapi tak tau maksud.

Jadi tercetusnya idea bila nampak article ni kat fb.

Saya print dua copy dan tampal pada buku. Satu untuk dia salin balik cerita pada article tu. Sebelum salin tu saya suruh dia baca dan saya explain tentang cerita tu.

Pada muka surat satu lagi saya suh dia senaraikan words yang dia tak tahu maksud dan tulis maksud di sebelah.

Sekali dia request suh saya tampal article lain lagi.Nampaknya dia suka dengan cara ni. InsyaAllah doa-doakan moga ada improvement nanti.

Kredit : kids toy via pakar diari hati


Cikgu Ni Bagi Tahu, Nak Ajar Anak Bab Pelajaran Kena Gabungkan 4 Teknik Ni. Baru Menjadi!

Tidak dinafikan sepanjang tempoh PKP ini, walau anak-anak kita tidak ke sekolah namun sebagai ibu bapa kita tidak mahu anak-anak leka dalam pelajaran.

Lantas, kita usahakan juga untuk meluangkan masa untuk mengajar mereka. Namun, bukan mudah rupanya dan tanpa sedar kita pula asyik marah-marah dan boleh bertukar macam singa.

Tidak mahu terus berulang perkara yang sama, rupanya ada teknik yang boleh dipraktikkan sebagaimana yang dikongsikan oleh cikgu ni. Jom semak.

JANGAN MENGHUKUM/MARAH-MARAH ANAK HANYA KERANA MEREKA TIDAK FAHAM.

Ramai ibu-ibu pm aku bertanya cara yang betul untuk ajar anak di rumah terutamanya mata pelajaran Matematik.

Mereka bertanya, perlukah sediakan rotan? Kebanyakan mereka bila mengajar anak akan bertukar menjadi singa secara tiba-tiba.

Ada juga meluahkan tidak dapat menahan marah apabila benda yang sama dan diulang tapi anak tak faham-faham.

Maka cubitan adalah ‘hadiah’ yang anak mereka dapat akibat kesalahan dan ketidakfahaman mereka itu. Baik tuan-tuan dan puan-puan sekalian. Tarik nafas, dan baca perkongsian aku sampai noktah terakhir.

Mengajar ini perlukan kesabaran yang cukup tinggi. Tekniknya ada pelbagai jenis. Teknik yang terbaik (pada aku) ialah gabungan kelembutan, ketegasan, dorongan dan juga sedikit paksaan.

Begini tuan-tuan, bila mengajar tentang sesuatu topik, kesabaran itulah paling penting. Kelembutan dalam tunjuk ajar itu perlu, memujuk mereka agar faham dengan bahasa yang lembut agar mereka bertambah minat dan suka belajar.

Bila ketegasan itu perlu?

Bila anak mula main-main dan tidak tumpu perhatian. Bila anak mula mendengar sambil mengacau adiknya atau sambil memandang kawan yang naik basikal di luar rumah.

Di sini ketegasan perlu. Perlu untuk dia menumpukan perhatian. Sebaik tumpuan dia berikan, kembali ajar dengan lembut dan sabar.

Jika dia salah, jangan dimarah. Ulanglah walau berpuluh kali. Bila dia tidak faham, jangan cepat cubit atau rotan, namun sabarlah memberi penerangan dengan cara paling mudah sesuai dengan aras pemikiran mereka.

Namun jika mereka malas, di sini kegarangan perlu. Hukuman ringan pun boleh dikenakan jika mereka malas. Kalian minta anak-anak buat 5 soalan, lepas siap satu dia mula malas dan nak main, hah, di sini perlu menjadi singa.

Menjadi singa bila mereka malas, bukan semasa memberi penerangan dan tunjuk ajar.

Bagaimana anak nak faham jika mereka belajar dalam ketakutan? Kasihan dengan mereka asyik dicubit asyik dirotan hanya kerana sesuatu perkara yang otak mereka masih tak mampu nak faham.

Apakah benar mereka tak boleh nak faham atau mereka tidak mampu faham akibat belajar di bawah tekanan?

Atau mungkin juga cara penerangan dan tunjuk ajar kita yang kurang betul membuatkan anak-anak susah nak faham.

Jangan!

Aku selalu menekankan pada murid-murid,

“Cikgu tak marah jika awak salah, namun cikgu sangat marah jika awak malas.”

Murid aku, jika 20 soalan aku beri dan mereka salah semua, tiada satu dendaan atau hukuman aku beri pada mereka.

Namun jika tidak siap kerja, nahas!

Sama juga bila aku mengajar dan memberi penerangan panjang lebar, bila ditanya mereka tak faham dan tak boleh jawab. Aku dengan lembut dan sabar akan mengulang-ulang dan ajar semula.

Namun bila aku mengajar mereka tidak tumpu perhatian, pandang luar kelas, main pemadam, bercakap dan sebagainya, nahas!

Bila masa perlu memaksa anak?

Bila tidak melibatkan pemahaman. Yakni melibatkan hafalan.

Anak tak hafal sifir dan rumus, aku sokong jika kalian dan jadi singa. Nak marah atau nak hukum sekali pun (dengan hukuman ringan sahaja).

Hat tu tak apa. Ini kerana hafalan dan kefahaman adalah dua benda berbeza. Jauh berbeza.

Hafalan memerlukan usaha untuk mengingat. Bila banyak kali diulang-ulang pasti akan ingat. Maka, murid yang tidak dapat menghafal sifir dan rumus sebenarnya bukan kerana mereka tidak boleh, tetapi kerana mereka malas.

Orang yang malas, tiada ubat di hospital bang. Ubatnya hanya rotan. Hehe.

Kefahaman pula memerlukan mereka berfikir, menghadam setiap penerangan dan tunjuk ajar. Jika mereka tidak mampu faham, mungkin saja kerana yang mengajarnya kurang bagus. Mungkin juga topik tersebut terlalu tinggi dengan akal mereka.

Tidak semestinya kerana mereka malas. Sebab itu, di sini perlunya kesabaran yang sangat tinggi. Jangan menghukum anak yang tak faham. Jangan!

Ingat ya mak-mak semua. Jangan asyik nak menyinga saja.

Ada tempat kita perlu berkeras, ada tempat kita perlu dengan lembut dan penuh sabar memberi tunjuk ajar.

Ada juga mak ayah pm aku kata mereka tidak pandai nak ajar anak-anak mereka. Silibus sekarang jauh berbeza dengan apa yang mereka belajar dulu.

Soalan yang anak tanya, mereka sendiri tak boleh jawab. Habis tu macamana nak ajar anak?

Sebab tu aku dan beberapa guru pakar yang lain bina modul Mathzier. Satu modul akan terbitkan setiap bulan selaras dengan apa yang anak-anak belajar disekolah.

Ia disertakan dengan video pengajaran dari aku sendiri. Mak ayah dan anak-anak boleh rujuk video untuk faham, kemudian terus buat modul latih tubi yang ada lebih dari 300 soalan.

Ada video, ada slide, ada modul latih tubi yang dibina oleh guru pakar berdasarkan setiap topik dalam buku teks. Padat, padu dan boleh ulang-ulang tengok video sampai faham, boleh ulang cetak modul seberapa banyak kita suka.


“Terduduk Saya Minum Secawan. Menangis Terkenangkan Ibu.” Kemas Dapur Arwah Ibu, Terjumpa Serbuk Koko Luput Tahun 1998, Lelaki Ni Imbau Momen Bersama!

Setiap orang miliki momen indah bersama orang tersayang. Tidak kira yang masih bernyawa atau yang sudah pergi meninggalkan kita buat selama-lamanya.

Justeru, barangan milik arwah pasti meninggal memori yang cukup manis buat kita. Demikian juga dengan seorang pengguna media sosial, Ezeet Abu Bakar.

Dalam satu perkongsian, dia meluahkan rasa kagumnya apabila terjumpa barangan dapur yang sudah lama tamat tempoh tetapi masih tersimpan elok di dalam kabinet dapur milik arwah ibunya.

Antara barangan yang dijumpainya adalah serbuk koko, serbuk baking powder jenama Royal yang dikeluarkan sebelum negara mencapai kemerdekaan.

“Saya mencuba sendiri serbuk koko tersebut hari ini, serius boleh diminum lagi dan masih segar rasanya. Mereka jujur dan ikhlas menjaga kualiti produk keluaran mereka,” tulisnya di laman Facebook.

“Terkejut saya bila buka kabinet dapur ibu, ada lagi barang-barang dapur yang masih belum dibuka, masih elok seal dengan aluminium dan selepas dibuka, tiada kulat atau sebarang serangga.

“Saya amati tin-tin tersebut sambil mengenangkan arwah ibu yang membesarkan kami. Kemudian saya ternampak harga dan tarikh luputnya, yang paling saya terkejut, baking powder ibu expired pada 4 Ogos 1951,” ceritanya.

Serbuk koko dan tarikh luputnya (kanan atas) serta tarikh luput pada tin baking powder.

Menurut Ezeet, barangan tersebut ditemuinya ketika dia mengemas rumah arwah ibunya di Muar, Johor, sewaktu negara diletakkan di bawah Perintah Kawalan Pergerakan (PKP).

Jelasnya, dia sudah hampir tujuh tahun tidak menjejakkan kaki ke rumah tersebut, iaitu setelah kematian ibunya.

Ezeet turut bercerita mengenai satu tin serbuk koko larut jenama Van Houten yang masih elok untuk digunakan walaupun tarikh luputnya adalah pada 1 May 1998, iaitu sekitar 23 tahun lalu.

“Bila saya buka serbuknya masih gebu lagi, jadi saya bancuh dengan susu pekat dan sedikit garam.

“Rasanya memang berbeza dan elok sangat lagi, terduduk saya bila minum secawan, terus saya menangis terkenangkan ibu.

“Saya mengimbau balik keadaan ibu masa tahun 1978, umur saya baru empat tahun, kemudian saya teringat bangunan lama, bazar termasuklah Muar Trade Center dan kenangan saya duduk di kerusi rotan yang diletakkan di atas palang basikal,” katanya, yang juga seorang jurutera mekanikal.

Ezeet turut menjumpai buku dekorasi milik ibunya.Menurut Ezeet, ibunya yang juga seorang doktor meninggal dunia sekitar enam tahun lepas disebabkan jangkitan kuman.

Katanya, serbuk koko dengan berat bersih 125gram serta lengkap dengan tanda harga ‘RM3’ itu mungkin digunakan ibunya untuk membuat kuih raya.

“Serbuk koko tu rasanya ibu nak guna untuk buat kuih raya tapi keadaannya bila saya jumpa masih belum dibuka, mungkin sebab waktu tu anak-anak sudah berhijrah kerja di Kuala Lumpur.

“Kalau tengok pada tahun itu, dia tinggal sendirian, tiada siapa bantu dia, mungkin sebab itu barangan tersebut tidak terusik.

“Itu yang membuatkan saya terkenang semula, kalau berpandukan pada tarikh luput tersebut mungkin dia beli pada tahun 1995 atau 1996,” katanya, sambil menambah ibu dan bapanya berpisah pada tahun 1987.

Saya menghargai kenangan. Biar tiada duit tak mengapa asalkan saya boleh simpan (barangan antik) untuk generasi yang akan datang.

Selain makanan, Ezeet yang pulang ke rumah bersama isteri dan anaknya turut menjumpai buku resepi lama serta buku dekorasi milik ibunya.

“Buku resepi ini boleh dijilidkan semula sebab masih elok lagi.

“Ia mengandungi resepi tradisi yang tidak menggunakan rempah ratus segera dan ilmu ini boleh dikongsikan dengan generasi terkini,” katanya.

Menurut Ezeet, dia sendiri sememangnya seorang yang gemar mengumpul barangan lama.

Antara koleksi barangan lama yang disimpannya termasuklah kolek atau sampan berukuran sepanjang lima kaki yang dibelinya, bekas tembakau songel, Zippo (segenis pemetik api) dan tempayan.

Kolek sepanjang lima kaki ini boleh memuatkan satu orang.

Ezeet juga ada menerima beberapa barangan lama lain yang dihadiahkan oleh pemilik asal apabila mengetahui tentang minatnya dalam mengumpul barangan lama.

Menurut Ezeet, dia tidak akan pernah menjual koleksi barangan lama yang dimilikinya.

“Jual? Saya sayang, saya menghargai kenangan.

“Biar tiada duit tak mengapa asalkan saya boleh simpan (barangan antik) untuk generasi yang akan datang,” katanya.


Orang Lelaki Tak Tahan Perempuan Kuat Membebel. Tapi Mampu Tahan Sakit Bersalin Seperti Isteri Rasai?

Indahnya sesebuah perkahwinan bila mana saling melengkapi. Bantu membantu dan hanya tahu menyerahkan bulat-bulat segala kerja rumah pada isteri.

Lebih-lebih jika isteri suri rumah. Usah jadikan itu satu alasan kerana kerja di rumah lebih berat dan penat berbanding di pejabat.

Sesekali apa salahnya biarkan bahu anda dijadikan tempat isteri bersandar, atau telinga untuk mendengar mungkin bebelan remeh namun mungkin itu boleh memberi ketenangan. Jangan ralit dengan kesibukan sendiri hingga terlepas pandang emosi si isteri.

Dan paling penting, jangan hanya tahu mengherdik atau mengeluarkan kata-kata kesat terutama sekali ketika bersama isteri di luar sana. Jagalah air muka dan perasaan si isteri yang telah banyak berkorban segalanya untuk anda.

Semoga kisah ini menjadi iktibar dan membawa mnafaat untuk semua!

Isteri yang sedang sarat, tangan kiri memegang lengan suaminya, sambil tangan kanan pula memimpin anaknya berjalan perlahan di bahagian barangan elektrik, mengeluarkan suara “Abang, abang tengok tu. Tv tu besar. Siap abang boleh masuk sekali dalam tu, ni ha bawa sekali kakak ni. Abang dengan kakak kan suka tengok tv”.
“Hahaha (gelak yang saja dibuat-buat, 2 kali). Gelaklah juga walaupun tak kelakar. Awak ingat kelakar ke tu?” serius suaminya berkata.
Wajah isteri berubah. Nampak merah-merah mukanya. Muka dia malu sangat. Pandang ke kiri, ke kanan, bimbang-bimbang ada orang memerhati agaknya. Bila terpandang ke arah kami, lekas-lekas dia berjalan ke hadapan lebih 2-3 langkah dari suaminya, cepat dilepaskan pegangan tangannya di lengan suaminya.
“Ha itulah. Buat lawak tak reti, kemudian merajuk. Dulu bolehlah masa kita berdua, ni anak nak masuk dua ingat nak layan sangat rajuk awak tu? Suka sangat buat lawak bodoh” kasar bebel suaminya, tanpa menghiraukan kami yang berada berhampiran.Isteri saya menggeleng-gelengkan kepala apabila melihat secara langsung seorang suami memalukan isterinya.
Kami beredar. Beralih ke lorong yang ada jual barang-barang aksesori kereta. Ralit kami melihat barang-barang di situ. Selesai , kami berpindah lagi ke lorong barangan lain.
Sampai di satu lorong, kami lihat ada seorang perempuan sedang mengesat-ngesat matanya menggunakan tisu. Itulah perempuan tadi. Yang dikata suaminya suka sangat membuat lawak bodoh.
Kasihan betul melihat suasananya. Anaknya yang dipanggil si kakak itu, sekadar memeluk kaki ibunya. Apalah yang dia tahu tentang perasaan sedih seorang isteri dalam umurnya sementah itu.
Kami tidak pergi merapati dia. Tapi jarak tidaklah jauh sangat. Buat-buat pegang barang yang ada di depan mata. Nampaknya, macam kami nak membawang.
Isteri saya mencuit pinggang saya, minta saya pasang telinga dengar apa perempuan tu berkata pada anaknya. Dia macam tak perasan kami ada di belakangnya.
Saya dengar, sayu “Tak apalah dik, mama selalulah dah macam ni, adik jangan takut. Ayah tak pukul. Ayah cakap sahaja. Tak payahlah pegang kuat sangat kaki mama ni. Susah mama nak berjalan. Mari kita jalan tempat mainan sana, jom”.
Dipimpin tangan anaknya, menghala ke bahagian mainan. Sambil-sambil masih juga dia mengelap matanya. Suaminya sudah tidak kelihatan.
Ya Allah ya Tuhan. Tenangkanlah hati dia. Kurniakanlah dia kegembiraan.
Sebenarnya, peristiwa seperti di atas sudah beberapa kali kami saksikan.
Tetapi, rasanya inilah yang paling teruk. Ada lagi ayat-ayat bebel yang suami dia bagi pada isteri, saya tak masukkan. Apalah dosa si isteri berkata sekadar begitu, untuk melawak je pun. Suka-suka. Bukan menghina.
Isteri anugerah emas dalam keluarga. Dia datang bukan sekadar menemani hidup seorang lelaki. Dia datang bukan sekadar tempat lelaki memuaskan nafsu. Dia datang, tinggalkan jauh keluarganya, sanggup berkorban apa sahaja yang dia ada untuk suaminya. Segala-galanya.
Tenaganya, masanya, jiwanya, malah sakitnya.
Kalian (termasuk saya),
Selalu kita dengar orang lelaki tak tahan dengan orang perempuan yang kuat membebel. Tapi pernahkah kita terfikir, mampukah kita tahan sakit melahirkan anak sepertimana isteri telah lakukan dan rasai?
Dia berhadapan dengan hidup dan mati. Dia sanggup keluarkan darahnya untuk zuriat kita. Tak henti-henti darah mengalir. Setelah lahir si anak, berbulan pula perlu bersabar menunggu jahitan, menanti luka kembali sembuh.
Itupun masih terasa ngilu entah beberapa tahun lagi.
Dia jaga anak dan suaminya sehabis baik. Sibuk dengan memasak, sediakan keperluan. Tak pernah mengeluh. Tak pernah menulis apa kerja dia buat hari ini. Tak pernah tampal kertas nota jadi tatapan suaminya apa yang dia dah lakukan sepanjang hari. Cukup dia sahaja simpan semuanya dalam hati, kekal beri senyuman kepada semua yang ada dalam rumah.
Biar orang bahagia. Bahagian badan dia penat, seksa, sakit-sakit badan, malam nanti dia sapulah sendiri ubatnya tanpa menyusahkan suami untuk membantu.
Apa kita tahu?
Ada yang sorok segala sakit melanda diri, bimbang orang lain terlalu fikirkan diri dia. Cukup dia sahaja yang menanggung. Betapa besar pengorbanan seorang isteri.
Alih-alih, bila dia bergurau, kita layan dia sambil lewa. Kita perli-perli, kita hina dinakan dia. Kata itu lawak bodoh, itu lawak tak bertempat, itu lawak hambar dan tiada apa untuk digembirakan, untuk diketawakan.
Bila dia memasak, terlebih sedikit garam, termasuk lebih bawang, terlepas sedikit lada, kita riuh sebandar mengadu sana sini. Siap bagitahu pada kawan, makanan di rumah tadi tidak menyelerakan, isteri masak tak sedap, lauk tak kena rasa di lidah.
Tak habis di rumah, kita aibkan dia di luar pula.
Tidak seperti isteri.
Kurus melidi macamana pun kita, dia bagitahu kepada kawan-kawan dia, betapa beruntungnya dia dikurnia suami yang gagah perkasa. Boleh angkat itu, boleh angkat ini, boleh dukungnya di dalam rumah. Tunjukkan betapa bahagianya dia hidup bersama kita.
Gemuk besar (macam saya) bentuk badan suaminya, dia akan bercerita, suaminya itulah dulu-dulu menjadi kegilaan makcik-makcik bawang untuk dibuat menantu, jadi kegilaan gadis-gadis kampung untuk bersuamikan suaminya.
Untungnya kata dia, lelaki yang jadi buah mulut orang itu adalah milik dia, peneman hidup dia. Orang lain melepas sahajalah. Untung sangat-sangat. Senyum sepanjang jalan.
Itulah si isteri.
Tak pernah dia malukan kita, tak pernah dia tenyeh-tenyeh peribadi kita di telinga orang lain.
Dia buat lawak, tak kelakar, kita gelaklah macam biasa. Macam kelakar sungguh. Jangan kecilkan hati dia dengan gelak yang dibuat-buat kita. Layanlah cerita dia. Buat-buat tanya, bercakap baik melayan kata-kata seronok dia.
Yang kita kena pegang, dia bukan juara raja lawak mana-mana siri dalam televisyen. Masuk bertanding pun tidak.
Seharian dia penat menguruskan segala, seminggu dia ralit dengan tugasnya di rumah, sebulan dia bersusah payah tanpa mengira letih dirinya dalam menguruskan segala makan pakai, segala keperluan seorang suami dan anak-anak.
Apalah sangat nak berkira-berkira dengannya apabila dia mahu menceriakan dirinya dengan caranya.
Sampailah tahap bila dia membebel, selagi dia tak sakitkan jantung kita, tak ganggu gula-gula dalam badan dan tak tinggi-tinggikan darah kita sampai memancut keluar, biarlah dia berkata-kata melepas segala, itulah caranya dia nak melapangkan segala yang mengganggu kusut dirinya.
Bukan lama pun. Sekejap sahaja begitu.
Ada sikit-sikit perselisihan, selesailah cara baik. Semua dah tua. Tak perlu nak panjang-panjang. Nak buat sesuatu benda yang menyakitkan pasangan masing-masing, fikirlah dulu baik buruknya, fikirlah mana syurga mana neraka.
Yang penting, sama-sama senyum, sama-sama bahagia. Sehingga syurga.
WS Adli W Muhammad,
Suami penyejuk jiwa. Hihi.


“Aisar Dan Aiman, Kembar Bukan Diperut Tapi Didunia Membawa Ke Akhirat.” Tukar Bayi Libatkan Nasab Keturunan Moga Jadi Iktibar.

Tular di media sosial berita mengenai bayi tertukar di sebuah hospital swasta telah menarik perhatian masyarakat Malaysia. Bagaimana kedua ibu bapa ini telah menemui bayi sebenar setelah menghubungi pihak hospital.

Mujur kejadian ini disedari kedua ibu bapa bayi berkenaan. Bimbang jika sebaliknya ia akan melibatkan nasab keturunan. Moga kejadian ini jadi iktibar buat yang bakal melahirkan anak tidak lama lagi.

Allah satukan kami.

Allah terima kasih satukan kami , automatik kami dah jadi family . siti tak sangka Allah mcm aturkan nama baby pon Aisar & Aiman . kami baru lepas di interview Buletin TV3 yg akan bersiaran malam ni.

Syukur suami terdetik hati nak lihat tag nama bayi

Terbaru menerusi berita di Buletin TV3 hari ini siaran 13 Jun 2021, kedua ibu ini telah ditemubual mengenai perasaan setelah dibertemu kembali bayi sebenar mereka. Suasana kelihatan emosi apabila kedua-dua melahirkan rasa sayang kepada bayi berkenaan kerana telah menganggap seperti anak sendiri.

Menerusi temubual berkenaan puan Siti Suriani Wahiddin, 23, atau Siti Jamumall melahirkan rasa syukur apabila suaminya terdetik untuk melihat tag nama yang dipasang pada bayi berkenaan.

“Ya, Allah kalau Engkau tak jentik hati suami saya untuk tengok nama tu, sampai bila-bila aku tak jumpa anak aku.”

Tengok bayi sendiri tapi teringat bayi puan Siti

Manakala Diana Hanani Abdullah, 23 hanya menyedari setelah dihubungi oleh pihak hospital.

Beliau yang melahirkan anak secara pembedahan yang sama sehari sebelum Siti Suriayani berkata kejadian itu membuatkan emosinya terganggu.

“Suami mengelebah cari balik gelang tu. nasib baik sampah tu belum buang lagi. Memang betul nama puan Siti Suriayani.

“Kami baru teringat yang kami ada ambil gambar anak hari pertama, kami fikir muka tak sama. Tapi just fikir baby berubah muka.Lagi pun kami ini adalah anak pertama.

“Saya rasa lain sebab saya dah anggap anak puan Siti tu macam anak saya sendiri. Lagilah pengalaman anak pertama kan.

“Lepas tu, dah dua hari saya dan suami jaga. Balik tu memang kami nangis lah. Tengok anak sendiri tapi teringat anak orang lain.

Menurut laporan ini, mereka dalam proses untuk mengambil tindakan undang-undang mengenai kejadian ini kepada pihak hospital.

Nyata secara tersiratnya, hubungan ibu susuan ini akan kekal berpanjangan. Pasti ada hikmah buat pasangan kedua ibu bapa ini.

Dalam pada itu, meninjau di ruangan komen mendapati ramai yang melahirkan rasa syukur setelah kedua pasangan ibu bapa ini telah menemui anak masing-masing.


Pilih Rumah, Kena Lihat Kedudukan Matahari. Bukan Sesaja Tapi Bersebab!

Merancang membeli kediaman baru untuk keluarga, selain memilih lokasi strategik, rekaan rumah yang menarik  dan tentunya harga yang berpatutan. Ada satu lagi perkara yang ramai lupa untuk meneliti perkara ini.

Lain tidak bukan adalah melihat tanda angin yang ada pada plan projek perumahan. Apa pentingnya ya?

Fahami penjelasan daripada Encik Azizul Azli Ahmad ini. Jom semak.

MANA MATAHARI DI RUMAH KITA?

Sebelum beli sebuah kediaman, khususnya apartment. Semak dulu keadaan arah mata angin kediaman kita.

1. Semua susun atur kediaman yang dijual oleh pemaju ada petunjuk arah mata angin di bahagian hujungnya.

2. Kediaman A akan menerima banyak matahari pagi. waktu pagi matahari tidaklah seterik matahari petang.

3. Kediaman B akan menerima matahari selepas tengahari dan petang yang terik dan panas. Kedudukan kediaman di lokasi ini bukannya pilihan yang baik bagi negara kita.

Panas yang tersimpan dalam dinding bangunan akan dilepaskan pada waktu malam. Hingga malam bilik kita masih lagi panas.

Isteri kita akan seksi sepanjang malam sebab cuaca panas membahang. Bil penghawa dingin akan meningkat tinggi. Ada negara yang bagi diskaun tinggi bagi rumah menghadap matahari begini.

4. Kediaman C antara pilihan lokasi yang baik, cahaya pagi sederhana dan terlindung dari cahaya petang.

Sebelum beli, belajar sedikit tentang kedudukan arah mata angin. Arah mata angin ini juga membantu kita melihat kemana kiblat dalam rumah kita nanti kawan.

Moga bermanfaat.

Sumber : Azizul Azli Ahmad


Begini Rupanya Nak Buat Daging Masak Hitam. Mudah Aje. Patutlah Viral!

Apa kata mencuba resepi oleh Farizah Malik yang mendapat perkongsian lebih 3K. Jom lihat resepi wanita ini.

Selalu makan dekat kenduri je..Hari ni sis try msk..1st time try & rasa nya x menghampakan..sapa² nk try sis serta kn resepi di bwh.

DAGING MASAK HITAM

BHN²:
900g daging
2 biji bwg besar(kisar)
3 biji bwg merah kecil(kisar)
10ulas bwg putih(kisar)
1 paket kecil serbuk kari
3 sb cili kisar
2 inci halia(kisar)
1 cwn kicap lemak manis
3 sb kicap pekat
1sk serbuk jintan manis
1sk serbuk jintan putih
2sk kerisik
1sb lada hitam
4 serangkai bunga lawang,bunga cengkih,kulit kayu manis,buah pelaga
Garam
Asam jawa
Sedikit minyak utk menumis

CARA²:
?panaskan minyak & tumis 4 serangkai sampai naik bau.Masuk kn bahan yang telah di kisar tadi sampai kekuningan
?Masukkan cili kisar yg telah d gaul bersama serbuk kari td.Biar sekejap 5 minit sambil kacau & tggu sampai pecah minyak
?Masukkan daging kacau sebati & biar kn 5 minit.Bahan dah sebati masukkan kicap pekat,kicap lemak manis,lada hitam,asam jawa,garam,serbuk jintan manis,jintan putih & kerisik
?Biarkan sampai daging masak & pekat.Dh masak boleh hidang..

TIPS TAMBAHAN:
*kenali daging yang kita beli kalau daging kena rebus dahulu kalau daging segar tidak perlu